

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2024-04-18 Nr. T-13

Neringa

Posėdis vyko: 9.00 val. – 12.10 val., (mišriu būdu).

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Ieva Venslauskienė, Ernestas Zinkevičius, Justina Kupčinskaitė-Lukauskienė, Aušra Mikalauskienė, Laurynas Vainutis, Zigmantas Raudys, Agnė Jenčauskienė (dalyje posėdžio – nuotoliu), Ramunė Liukienė (nuotoliu).

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Strateginio planavimo, investicijų ir turizmo skyriaus vyr. specialistė Medūnė Marija Šveikauskienė, Neringos savivaldybės administracijos vyr. specialistė (savivaldybės gydytoja) Rosita Bazarauskaitė, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Biudžeto ir turto valdymo skyriaus pavaduotoja Aina Kisielienė, Neringos savivaldybės administracijos Biudžeto ir turto valdymo skyriaus vyr. specialistė Renata Kuprienė, Neringos savivaldybės administracijos Socialinės paramos skyriaus vedėja Audronė Tribulaitė, Neringos savivaldybės administracijos Architektūros ir teritorijų planavimo skyriaus vyr. specialistė Violeta Šiaudvytienė, Neringos savivaldybės administracijos Miesto tvarkymo ir statybos skyriaus vedėja Rima Kasparavičiūtė, Neringos savivaldybės administracijos Strateginio planavimo, investicijų ir turizmo skyriaus vyr. specialistas Justas Kazlauskas, biudžetinės įstaigos „Paslaugos Neringai“ l.e.p. direktorius Laimonas Žemaitis, Viešosios įstaigos Nidos oro parkas direktorius Bronius Zaronskis, Neringos muziejai direktorė Lina Motuzienė.

**DARBOTVARKĖ:**

1. Dėl darbotvarkės patvirtinimo.
2. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo (Nr. TP-128 Janina Kobozeva)
3. Dėl Viešosios įstaigos Neringos pirminės sveikatos priežiūros centro 2023 metų veiklos ataskaitos ir finansinių ataskaitų rinkinio patvirtinimo (Nr. TP-131 Rosita Bazarauskaitė)
4. Dėl skolų pripažinimo beviltiškomis, jų nurašymo, apskaitos ir inventorizavimo tvarkos aprašo patvirtinimo (Nr. TP-105 Renata Kuprienė)
5. Dėl keleivių vežimo reguliariais reisais vietinio susisiekimo maršrutais tarifų dydžių nustatymo (Nr. TP-114 Medūnė Marija Šveikauskienė)
6. Dėl Neringos socialinių paslaugų centro 2023 metų metinių ataskaitų rinkinio patvirtinimo Nr. (TP-115 Audronė Tribulaitė)
7. Dėl Neringos savivaldybės 2024 metų socialinių paslaugų plano patvirtinimo (Nr. TP-116 Audronė Tribulaitė)
8. Dėl vienkartinės pašalpos a.d.n. (Nr. TP-127 Audronė Tribulaitė)
9. Dėl sutikimo perimti turtą savivaldybės nuosavybėn ir jo perdavimo valdyti, naudoti ir disponuoti juo patikėjimo teise (Nr. TP-108 Aina Kisielienė)
10. Dėl pritarimo nekilnojamojo turto įsigijimui Neringos savivaldybės nuosavybėn (Nr. TP-117 Aina Kisielienė)
11. Dėl nepritarimo nekilnojamojo turto įsigijimui Neringos savivaldybės nuosavybėn (Nr. TP-118 Aina Kisielienė)
12. Dėl nekilnojamojo turto panaudos sutarties pratęsimo (Nr. TP-124 Aina Kisielienė)
13. Dėl turto perdavimo pagal panaudos sutartį Viešajai įstaigai Greitosios medicinos pagalbos tarnybai (TP-132 Aina Kisielienė)
14. Dėl gyvenamųjų patalpų priskyrimo tarnybinėms gyvenamosioms patalpoms (Nr. TP-125 Aina Kisielienė)
15. Dėl sutikimo nugriauti ir pastatyti inžinerinius statinius adresu L. Rėzos g. 8, Neringa (Nr. TP- 126 Aina Kisielienė)
16. Dėl Neringos savivaldybės tarybos 2021 m. balandžio 29 d. sprendimo Nr. T1-79 „Dėl Neringos savivaldybės materialiojo turto viešo nuomos konkurso organizavimo taisyklių patvirtinimo“ pakeitimo (Nr. TP-129 Aina Kisielienė)
17. Dėl tikslingumo projektą „Nidos modernaus meno muziejaus įkūrimas“ įgyvendinti viešojo ir privataus sektorių partnerystės būdu (Nr. TP-130 Aina Kisielienė)
18. ~~Dėl kitos paskirties valstybinės žemės sklypo, esančio Vėtrungių g. 140, Neringoje, nuomos (Nr. TP-106 Violeta Šiaudvytiene)~~
19. ~~Dėl valstybinės žemės sklypo, esančio Preilos g. 17, Neringoje, nuomos sutarties pakeitimo (Nr. TP-107 Violeta Šiaudvytiene)~~
20. ~~Dėl valstybinės žemės sklypo, esančio Kuršių g. 4, Neringoje, nuomos sutarties pakeitimo (Nr. TP-109 Violeta Šiaudvytiene)~~
21. ~~Dėl valstybinės žemės sklypo, esančio Naglių g. 14, Neringoje, nuomos sutarties pakeitimo (Nr. TP-110 Violeta Šiaudvytiene)~~
22. ~~Dėl valstybinės žemės sklypo, esančio Naglių g. 14C, Neringoje, nuomos sutarties pakeitimo (Nr. TP-122 Violeta Šiaudvytiene)~~
23. ~~Dėl valstybinės žemės sklypo, esančio Nidos–Smiltynės pl. 29, Neringoje, nuomos sutarties pakeitimo (Nr. TP-111 Violeta Šiaudvytiene)~~
24. ~~Dėl valstybinės žemės sklypo, esančio Nidos–Smiltynės pl. 5, Neringoje, nuomos sutarties pakeitimo (Nr. TP-112 Violeta Šiaudvytiene)~~
25. ~~Dėl valstybinės žemės sklypo, esančio Preilos g. 6, Neringoje, nuomos sutarties pakeitimo (Nr. TP-113 Violeta Šiaudvytiene)~~

**Papildomi klausimai:**

1. Dėl biudžetinės įstaigos „Paslaugos Neringai“ 2023 metų metinių veiklos ataskaitų rinkinio patvirtinimo (Nr. TP-133 Rima Kasparavičiūtė)
2. Dėl Viešosios įstaigos Nidos oro parko 2023 metų metinių ataskaitų rinkinio patvirtinimo (TP-135 Aina Kisielienė)
3. Dėl Viešosios įstaigos Thomo Manno kultūros centro dalininko teisių pardavimo (TP-138Aina Kisielienė)
4. Dėl viešosios įstaigos Neringos pirminės sveikatos priežiūros centro slaugos ir gydymo tarybos sudarymo. (TP-134 Rosita Bazarauskaitė)
5. Dėl pritarimo Klaipėdos regiono pasiekiamumo ir žinomumo didinimo 2024-2026 metų programai ir jungtinės veiklos sutarties pasirašymui (TP-137 Justas Kazlauskas)
6. Dėl valstybinės žemės sklypo, esančio Naglių g. 9, Neringoje, nuomos sutarties nutraukimo Nr. (TP-139 Violeta Šiaudvytiene)

**1. SVARSTYTA. Dėl komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkę ir pasiūlė iš darbotvarkės išimti 18-25 klausimus bei įtraukti 31 klausimą. Atsižvelgiant į administracijos prašymą paprašyta 17 klausimą su pristatymu perkelti į posėdžio pradžią. Bendru komiteto narių sutarimu darbotvarkės pakeitimams pritarta.

Posėdžio pirmininkas pasiūlė balsuoti dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkės su pakeitimais.

Balsuota: už – 9, prieš – 0, susilaikė – 0.

NUTARTA. Pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei su pakeitimais.

**17. SVARSTYTA. Dėl tikslingumo projektą „Nidos modernaus meno muziejaus įkūrimas“ įgyvendinti viešojo ir privataus sektorių partnerystės būdu.**

Sprendimo projektą pristatė Aina Kisielienė, pristatymo pranešėjas – Aistis Ramanauskas. Parengto sprendimo projekto tikslas – pritarti tikslingumui projektą „įkūrimas“ (toliau – Projektas) įgyvendinti viešojo ir privataus sektorių partnerystės (toliau – VPSP) būdu nustatytomis sąlygomis.

Projektu siekiama didinti kultūros paslaugų prieinamumą bei kokybę Vakarų Lietuvoje. Siekiamas rezultatas – pritrauktų lankytojų skaičius ~ 109 tūkst.

Projektu siekiama suteikti teisę privačiam subjektui (koncesininkui) suprojektuoti, pastatyti ir įrengti naują modernaus meno muziejaus infrastruktūrą (Pamario g. 55, Neringa), o taip pat suteikti teisę ją prižiūrėti, įveiklinti ir valdyti, teikti viešąsias kultūros ir laisvalaikio paslaugas bei vykdyti komercinę veiklą.

Numatoma, kad Nidos modernaus meno muziejaus pastatas bus 2 aukštų, apie 1106 m2, jame bus ekspozicijų, renginių, koncertų, konferencijų salės, eksponatų saugykla, menininkų rezidencijos ir kitos erdvės. Žemės sklypo teritorijoje taip pat turi būti suprojektuota pastatyta ir įrengta lauko aikštė su amfiteatru.

Numatoma koncesijos trukmė – 20 metų, iš kurių 4 m. – infrastruktūros rekonstrukcija/ sukūrimas, 16 m. – paslaugų teikimas.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl tikslingumo projektą „Nidos modernaus meno muziejaus įkūrimas“ įgyvendinti viešojo ir privataus sektorių partnerystės būdu“ ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė nusišalino nuo dalyvavimo svarstant darbotvarkės klausimą Nr. 2 dėl darbinių ryšių su Neringos socialinių paslaugų centru, o komiteto narys Laurynas Vainutis – dėl darbinių ryšių su KTIC „Agila“. Nusišalinimams bendru Komiteto narių sutarimu pritarta. Komiteto nariai išėjo iš posėdžių salės.*

**2. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Teikiamo sprendimo projekto tikslas – patikslinti 2024 metų Neringos savivaldybės biudžetą. Biudžeto pajamos.Savivaldybės biudžeto pajamų planas didinamas 100,0 tūkst. Eur kitos materialiojo turto realizavimo pajamos. Biudžeto asignavimai. Didinami asignavimai miesto infrastruktūros ir priežiūros plėtros programos (05) – 81,3 tūkst. Eur veiklai „Biudžetinės įstaigos „Paslaugos Neringai“ veiklos užtikrinimas. Didinami asignavimai kultūros ir jaunimo veiklos programos (03) – 5,0 tūkst. Eur veiklai „Neringos muziejai veiklos organizavimas ir užtikrinimas“. Didinami asignavimai socialinės paramos programos (04) – 1,6 tūkst. Eur veiklai „BĮ Neringos socialinių paslaugų centro veiklos užtikrinimas“. Didinami asignavimai aplinkos apsaugos programos (06) – 12,1 tūkst. Eur veiklai „Krantotvarkos veiklos įgyvendinimas“.

Perskirstomi asignavimai kultūros ir jaunimo veiklos programos (03)veiklų:

Iš veiklos „Atmintinų datų minėjimas“ – 41,0 tūkst. Eur perkeliami į veiklas: „Neringos muziejų veiklos organizavimas ir užtikrinimas“– 14,0 tūkst. Eur; „Liudviko Rėzos kultūros centro veiklos organizavimas ir užtikrinimas“ – 5,0 tūkst. Eur; „Nidos KTIC „Agila“ veiklos organizavimas ir užtikrinimas“ – 22,0 tūkst. Eur.

Janina Kobozeva paprašė asignavimus kultūros ir jaunimo veiklos programos (03) veiklai „Patalpų, esančių poilsio paskirties pastate, adresu Skruzdynės g. 2, Neringa, įsigijimas ir pritaikymas kultūrinėms reikmėms“ – 80,0 tūkst. Eur skirti Biudžetinei įstaigai „Paslaugos Neringai“.

Komiteto narė Aušra Mikalauskienė pasiūlė skirti lėšų ir apdovanoti asmenis, kurie savo iniciatyva prisideda prie savivaldybės švietimo, kultūros, sporto puoselėjimo.

Posėdžio pirmininkas pasiūlė balsuoti dėl sprendimo projekto su pakeitimu.

Balsuota: už – 7, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo“ su pakeitimu ir teikti svarstyti Tarybos posėdyje.

*Komiteto nariai Justina Kupčinskaitė-Lukauskienė ir Laurynas Vainutis sugrįžo į posėdžių salę.*

**3. SVARSTYTA. Dėl Viešosios įstaigos Neringos pirminės sveikatos priežiūros centro 2023 metų veiklos ataskaitos ir finansinių ataskaitų rinkinio patvirtinimo.**

Sprendimo projektą pristatė Rosita Bazarauskaitė. Sprendimo projekto tikslas – patvirtinti 2023 metų Viešosios įstaigos Neringos pirminės sveikatos priežiūros centro (toliau – Neringos PSPC) metinių ataskaitų rinkinį.

Sprendimo projektu siekiama užtikrinti Lietuvos Respublikos vietos savivaldos įstatymo 15 straipsnio 3 dalies 3 punkto Lietuvos Respublikos viešojo sektoriaus atskaitomybės įstatymo 6 straipsnio 1 dalies, 17 straipsnio 10 dalies, Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo, patvirtinto Lietuvos Respublikos Vyriausybės 2019 m. vasario 13 d. nutarimu Nr. 135 „Dėl Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo patvirtinimo“ 4 punkto, Neringos savivaldybės tarybos veiklos reglamento, patvirtinto Neringos savivaldybės tarybos 2020 m. rugpjūčio 27 d. sprendimu Nr. T1-115 „Dėl Neringos savivaldybės tarybos veiklos reglamento patvirtinimo“ 264 ir 267 papunkčių vykdymą.

Komiteto nariai diskutavo apie įstaigos darbuotojų darbo užmokesčio pokyčius, gyventojams teikiamų paslaugų ir naudojamos įrangos kokybę bei palaikomojo gydymo ir slaugos skyriaus užimtumą.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 2 (Ieva Venslauskienė, Agnė Jenčauskienė).

NUTARTA. Pritarti sprendimo projektui „Dėl Viešosios įstaigos Neringos pirminės sveikatos priežiūros centro 2023 metų veiklos ataskaitos ir finansinių ataskaitų rinkinio patvirtinimo“ ir teikti svarstyti Tarybos posėdyje.

**4. SVARSTYTA. Dėl skolų pripažinimo beviltiškomis, jų nurašymo, apskaitos ir inventorizavimo tvarkos aprašo patvirtinimo.**

Sprendimo projektą pristatė Renata Kuprienė. Parengto projekto tikslas – patvirtinti Skolų pripažinimo beviltiškomis, jų nurašymo, apskaitos ir inventorizavimo tvarkos aprašą. Teikiamo projektu siekiama suvienodinti Savivaldybės ir biudžetinių įstaigų beviltiškų skolų pripažinimo ir nurašymo tvarką.

Posėdžio pirmininkė pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0. (Komiteto narė Agnė Jenčauskienė balsavime nedalyvavo).

NUTARTA. Pritarti sprendimo projektui „Dėl skolų pripažinimo beviltiškomis, jų nurašymo, apskaitos ir inventorizavimo tvarkos aprašo patvirtinimo“ ir teikti svarstyti Tarybos posėdyje.

*Komiteto nariai Aušra Mikalauskienė ir Ernestas Zinkevičius nusišalino nuo dalyvavimo svarstant darbotvarkės klausimą Nr. 5 dėl darbinių ryšių su vežėjo įmone. Nusišalinimams bendru Komiteto narių sutarimu pritarta. Komiteto nariai išėjo iš posėdžių salės.*

**5. SVARSTYTA. Dėl keleivių vežimo reguliariais reisais vietinio susisiekimo maršrutais tarifų dydžių nustatymo.**

Sprendimo projektą pristatė Medūnė Marija Šveikauskienė. Sprendimo tikslas – pakeisti Neringos savivaldybės tarybos 2021 m. gegužės 27 d. sprendimą Nr. T1-107 „Dėl keleivių vežimo reguliariais reisais vietinio susisiekimo maršrutais tarifų dydžių nustatymo“ su, kad jis neprieštarautų Lietuvos Respublikos kelių transporto kodekse numatytoms nuostatoms.

Atsižvelgiant į teisės akto nuostatas sprendimu siūloma transporto priemonėms naudojančioms skirtingų rūšių degalus palikti vienodus tarifus (su pridėtinės vertės mokesčiu):

1. Maršrutui „Nida–Smiltynė“- 0,16 Eur už vieną kilometrą.

2. Maršrutų „Po Nidą“, „Po Preilą“, „Po Pervalką“, „Po Juodkrantę“- 0,50 Eur už vieną kilometrą.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 0.

NUTARTA. Pritarti sprendimo projektui „Dėl keleivių vežimo reguliariais reisais vietinio susisiekimo maršrutais tarifų dydžių nustatymo“ir teikti svarstyti Tarybos posėdyje.

*Komiteto nariai Aušra Mikalauskienė ir Ernestas Zinkevičius sugrįžo į posėdžių salę.*

*Posėdžio pirmininkas Vaidas Venckus paskelbė 10 min. pertrauką.*

*Komiteto narė Justina Kupčinskaitė-Lukauskienė nusišalino nuo dalyvavimo svarstant darbotvarkės klausimus Nr. 6-7 dėl darbinių ryšių su Neringos socialinių paslaugų centru, Nusišalinimams bendru Komiteto narių sutarimu pritarta. Komiteto narė išėjo iš posėdžių salės.*

**6. SVARSTYTA. Dėl Neringos socialinių paslaugų centro 2023 metų metinių ataskaitų rinkinio patvirtinimo.**

Sprendimo projektą pristatė Audronė Tribulaitė. Tikslas – patvirtinti Neringos socialinių paslaugų centro 2023 metų metinių ataskaitų rinkinį: metinę veiklos ataskaitą, metinių finansinių ataskaitų rinkinį ir metinių biudžeto vykdymo ataskaitų rinkinį. Vadovaujantis Lietuvos Respublikos vietos savivaldos įstatymo 15 straipsnio 3 dalies 1 punktu, Lietuvos Respublikos viešojo sektoriaus atskaitomybės įstatymo 6 straipsnio 1 dalimi, Neringos savivaldybės tarybos veiklos reglamento, patvirtinto Neringos savivaldybės tarybos 2023 m. balandžio 27 d. Nr. T1-94 „Dėl Neringos savivaldybės tarybos veiklos reglamento patvirtinimo“, 12.5 papunkčiu ir atsižvelgiant į Neringos savivaldybės tarybos 2024 m. sausio 25 d. sprendimą Nr. T1-11 ,,Dėl Neringos savivaldybės biudžetinių ir viešųjų įstaigų (kurių savininkė yra savivaldybė) ir Neringos savivaldybės valdomų įmonių metinių ataskaitų teikimo Neringos savivaldybės tarybai grafiko tvirtinimo“ buvo parengtas tarybos sprendimo projektas.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos socialinių paslaugų centro 2023 metų metinių ataskaitų rinkinio patvirtinimo“ ir teikti svarstyti Tarybos posėdyje.

**7. SVARSTYTA. Dėl Neringos savivaldybės 2024 metų socialinių paslaugų plano patvirtinimo.**

Sprendimo projektą pristatė Audronė Tribulaitė. Parengto sprendimo projekto tikslas – patvirtinti Neringos savivaldybės 2024 m. socialinių paslaugų planą (toliau – Socialinių paslaugų planas), kuriuo vadovaujantis būtų teikiamos socialinės paslaugos Neringos savivaldybės gyventojams, kuriems nustatytas socialinių paslaugų poreikis, planuojama paslaugų plėtra, jų teikimo aprėptis, numatomos sąnaudos. Patvirtinus socialinių paslaugų planą, Neringos savivaldybė užtikrins socialinių paslaugų teikimą Neringos gyventojams, atsižvelgdama į žmogaus poreikius ir galimybes.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės 2024 metų socialinių paslaugų plano patvirtinimo“ ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė sugrįžo į posėdžių salę.*

*Komiteto narė Aušra nusišalino nuo dalyvavimo svarstant darbotvarkės klausimą Nr. 8 dėl giminystės ryšių su asmeniu. Nusišalinimui bendru Komiteto narių sutarimu pritarta. Komiteto narė išėjo iš posėdžių salės.*

**8. SVARSTYTA.** **Dėl vienkartinės pašalpos a.d.n.**

Sprendimo projektą pristatė Audronė Tribulaitė. Parengto sprendimo projekto tikslas – skirti / neskirti vienkartinę pašalpą a.d.n., patirtos operacijos išlaidoms padengti.

2024 m. sausio 30 d. buvo gautas a.d.n., gim.  a.d.n., deklaruotos gyvenamosios vietos adresas Skruzdynės g. 14-5, Neringa, prašymas dėl vienkartinės pašalpos skyrimo atliktos operacijos išlaidoms padengti. Ligos epikrizėje nurodyta, kad asmuo į medikus kreipėsi dėl netaisyklingo sąkandžio ir negalėjimo kramtyti. Buvo stacionarizuota planine tvarka dėl skeletinės sąkandžio anomalijos Angle III.

Komisijos posėdžio metu buvo nutartateikti Neringos savivaldybės tarybai siūlymą, kad už atliktą mokamą operaciją būtų skiriama 5250 Eur vienkartinė pašalpa.

Posėdžio pirmininkas pasiūlė balsuoti dėl sprendimo projekto.

Balsuota: už –8, prieš – 0, susilaikė – 0.

NUTARTA. Pritarti sprendimo projektui „Dėl vienkartinės pašalpos a.d.n.“ ir teikti svarstyti Tarybos posėdyje.

*Komiteto narė Aušra Mikalauskienė sugrįžo į posėdžių salę.*

**9. SVARSTYTA.** **Dėl sutikimo perimti turtą savivaldybės nuosavybėn ir jo perdavimo valdyti, naudoti ir disponuoti juo patikėjimo teise.**

Sprendimo projektą pristatė Aina Kisielienė. Parengto sprendimo projekto tikslas - sutikti perimti Neringos savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą ilgalaikį materialųjį turtą. Perėmus turtą savivaldybės nuosavybėn, perduoti jį Neringos savivaldybės Viktoro Miliūno viešajai bibliotekai valdyti, naudoti ir disponuoti juo patikėjimo teise ir naudoti bibliotekos veikloje, plėtojant viešosios interneto prieigos paslaugų teikimą.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl sutikimo perimti turtą savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ir teikti svarstyti Tarybos posėdyje.

**10. SVARSTYTA.** **Dėl pritarimo nekilnojamojo turto įsigijimui Neringos savivaldybės nuosavybėn.**

Sprendimo projektą pristatė Aina Kisielienė. Pritarti nekilnojamojo turto – patalpų, plane žymimų 1-1 (5,06 kv. m), 1-2 (23,09 kv. m), kurių bendras plotas 28,15 kv. m, esančių poilsio pastate, kurio unikalus Nr. 2393-0001-2012, plane žymimas 1K1p, adresu Skruzdynės g. 2, Neringa (toliau – turtas) – reikalingo Neringos savivaldybės poreikiams, vykdant Lietuvos Respublikos vietos savivaldos įstatyme numatytas savarankiškąsias savivaldybės funkcijas: gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra) – įsigijimui Neringos savivaldybės nuosavybėn iš UAB „Project 19“ už 130000,00 Eur (vieną šimtą trisdešimt tūkstančių eurų 00 ct).

Atkreiptas dėmesys, kad parduodamų nekilnojamojo turto – patalpų plotas buvo sumažintas. Komiteto nariai išreiškė poziciją dėl nepritarimo pateiktai per aukštai pardavimo kainai ir pasiūlė muziejaus veiklą patalpose tęsti bendradarbiavimo sutarties pagrindu.

Posėdžio pirmininkas pasiūlė balsuoti dėl sprendimo projekto.

Balsuota: už – 0, prieš – 8, susilaikė – 1 (Ernestas Zinkevičius).

NUTARTA. Nepritarti sprendimo projektui „Dėl pritarimo nekilnojamojo turto įsigijimui Neringos savivaldybės nuosavybėn“.

**11. SVARSTYTA. Dėl nepritarimo nekilnojamojo turto įsigijimui Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projektas teikiamas kaip alternatyvus sprendimo projektui „Dėl pritarimo nekilnojamojo turto įsigijimui Neringos savivaldybės nuosavybėn“. Sprendimo projekto tikslas – nepritarti nekilnojamojo turto – patalpų, plane žymimų 1-1 (5,06 kv. m), 1-2 (23,09 kv. m), kurių bendras plotas 28,15 kv. m, esančių poilsio pastate, kurio unikalus Nr. 2393-0001-2012, plane žymimas 1K1p, adresu Skruzdynės g. 2, Neringa (toliau – turtas) – reikalingo Neringos savivaldybės poreikiams, vykdant Lietuvos Respublikos vietos savivaldos įstatyme numatytas savarankiškąsias savivaldybės funkcijas: gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra) – įsigijimui Neringos savivaldybės nuosavybėn iš UAB „Project 19“ už 130000,00 Eur (vieną šimtą trisdešimt tūkstančių eurų 00 ct).

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 1 (Ernestas Zinkevičius).

NUTARTA. Pritarti sprendimo projektui „Dėl nepritarimo nekilnojamojo turto įsigijimui Neringos savivaldybės nuosavybėn“ ir teikti svarstyti Tarybos posėdyje.

**12. SVARSTYTA.** **Dėl nekilnojamojo turto panaudos sutarties pratęsimo.**

Sprendimo projektą pristatė Aina Kisielienė. Pratęsti Nekilnojamojo turto panaudos sutarties, sudarytos 2023 m. liepos 1 d. tarp Viešosios įstaigos Neringos pirminės sveikatos priežiūros centro (toliau – Neringos PSPC) ir Viešosios įstaigos Greitosios medicinos pagalbos tarnybos (toliau – GMPT), terminą 1 (vieniems) metams.

Neringos savivaldybės taryba 2023 m. gegužės mėn. 25 d. sprendimu Nr. T1-126 „Dėl turto perdavimo pagal panaudos sutartį Viešajai įstaigai Kauno miesto greitosios medicinos pagalbos stočiai“ suteikė GMPT panaudos pagrindais laikinai neatlygintinai valdyti ir naudotis 1 (vieniems) metams įstatuose numatytai veiklai vykdyti patalpas, esančias adresu Taikos 11-1, Neringa. 2023 m. liepos 1 d. buvo sudaryta Nekilnojamojo turto panaudos sutartis tarp Neringos PSPC ir GMPT 1 (vieniems) metams – iki 2024 m. balandžio 30 d. Gautas GMPT 2024 m. kovo 27 d. prašymas Nr. ĮVS-123 (1.9 Mr) dėl galimybės pratęsti šios sutarties galiojimo laiką arba suteikti galimybę naudotis kitomis patalpomis, kurios būtų pritaikytos GMPT brigados pastotei įkurti Neringoje. GMPT sutarties sąlygų nepažeidė, įsipareigojimus vykdė atsakingai.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl nekilnojamojo turto panaudos sutarties pratęsimo” ir teikti svarstyti Tarybos posėdyje.

**13. SVARSTYTA. Dėl turto perdavimo pagal panaudos sutartį Viešajai įstaigai Greitosios medicinos pagalbos tarnybai.**

Sprendimo projektą pristatė Aina Kisielienė. Suteikti panaudos pagrindais laikinai neatlygintinai valdyti ir naudotis nuo 2024 m. birželio 1 d. iki 2024 m. rugpjūčio 31 d. Viešajai įstaigai Greitosios medicinos pagalbos tarnybai (kodas 235042580, buveinės adresas Pramonės pr. 33, Kaunas) įstatuose numatytai veiklai vykdyti Neringos savivaldybei nuosavybės teise priklausantį turtą – patalpas, esančias adresu Miško g. 4-2, Neringa, unikalus Nr. 2398-1000-6017:0002, inventoriniame plane žymimas 2-1 (1,84 kv. m), 2-2 (12,90 kv. m), 2-3 (4,30 kv. m), 2-4 (11,05 kv. m), 2-5 (11,24 kv. m), 2-6 (5,86 kv. m), 2-7 (2,46 kv. m).

Komitete atkreiptas dėmesys, kad Greitosios medicinos pagalbos tarnybai neskiriamos valstybei nuosavybės teise priklausančios patalpos ir klausimas dėl patalpų paliekamas spręsti savivaldybei.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl turto perdavimo pagal panaudos sutartį Viešajai įstaigai Greitosios medicinos pagalbos tarnybai“ir teikti svarstyti Tarybos posėdyje.

**14. SVARSTYTA. Dėl gyvenamųjų patalpų priskyrimo tarnybinėms gyvenamosioms patalpoms.**

Sprendimo projektą pristatė Aina Kisielienė. Sprendimo projekto tikslas – priskirti tarnybinėms gyvenamosioms patalpoms Neringos savivaldybei nuosavybės teise priklausančias gyvenamąsias patalpas adresais Pamario g. 31-3, Neringa, Pamario g. 31-3A, Neringa.

Neringos savivaldybei nuosavybės teise priklausantis butas Pamario g. 31-3, Neringa buvo padalintas į du turtinius vienetus ir suremontuotas. Neringos savivaldybės įstaigoms nuolat trūksta kvalifikuotų specialistų. Atsižvelgiant į tai, kad Neringos savivaldybėje nėra pakankamos ilgalaikės būsto nuomos rinkos bei dėl sudėtingų atvykimo sąlygų į Neringą, sunku pritraukti dirbti į savivaldybės įstaigas kvalifikuotus specialistus bei juos išlaikyti. Siekiant spręsti šią problemą, sprendimo projektu numatoma 2 savivaldybei nuosavybės teise priklausančias gyvenamąsias patalpas priskirti tarnybinėms gyvenamosioms patalpoms.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl gyvenamųjų patalpų priskyrimo tarnybinėms gyvenamosioms patalpoms“ ir teikti svarstyti Tarybos posėdyje.

*Komiteto narė Agnė Jenčauskienė nusišalino nuo dalyvavimo svarstant darbotvarkės klausimą Nr. 13 dėl artimo asmens darbinių ryšių ir dėl darbinių ryšių su Kuršių nerijos nacionalinio parko direkcija. Nusišalinimui bendru Komiteto narių sutarimu pritarta. Komiteto narė išėjo iš posėdžių salės.*

**15. SVARSTYTA. Dėl sutikimo nugriauti ir pastatyti inžinerinius statinius adresu L. Rėzos g. 8, Neringa.**

Sprendimo projektą pristatė Aina Kisielienė.Parengto sprendimo projekto siekdama užbaigti projektą „Mokslo paskirties pastato – mokyklos pastato, adresu L. Rėzos g. 8, Neringa, rekonstravimas, keičiant pastato paskirtį į kultūros paskirties pastatą – Kuršių nerijos nacionalinio parko lankytojų centrą“ (toliau – Projektas).

Pagal 2019 m. lapkričio 4 d. Neringos savivaldybės nekilnojamojo turto panaudos sutartį Nr.  V31-176 Neringos savivaldybei nuosavybės teise priklausantis nekilnojamasis turtas buvo perduotas Kuršių nerijos nacionalinio parko direkcijai (toliau – Direkcija) laikinai neatlygintinai naudotis lankytojų centro įrengimui. Neringos savivaldybės taryba 2019 m. gruodžio 19 d. sprendimu Nr. T1-245 „Dėl sutikimo rekonstruoti mokslo paskirties pastatą – mokyklos pastatą, adresu L. Rėzos g. 8, Neringa, keičiant pastato paskirtį į kultūros paskirties pastatą – Kuršių nerijos nacionalinio parko lankytojų centrą“ sutiko rekonstruoti pastatą – mokyklą bei kitus inžinerinius statinius: aikštelę, tribūnas, 1067/1182 aikštelės. Direkcija 2024 m. kovo 29 d. raštu Nr. S1-193 „Dėl nesudėtingų statinių“ informavo, kad įgyvendino Projekto sprendinius, kurių metu buvo nugriauti Nekilnojamojo turto registre Neringos savivaldybės nuosavybės teise registruoti inžineriniai statiniai – tribūnos ir aikštelė bei pastatyti nauji inžineriniai statiniai (buitinių nuotekų tinklai, lietaus nuotekų tinklai, šilumos tinklai, vandentiekio tinklai). Norint išregistruoti nugriautus bei įregistruoti naujai pastatytus inžinerinius statinius Nekilnojamojo turto registre, reikalingas turto savininko sutikimas.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl sutikimo nugriauti ir pastatyti inžinerinius statinius adresu L. Rėzos g. 8, Neringa**“** ir teikti svarstyti Tarybos posėdyje.

*Komiteto narė Agnė Jenčauskienė prisijungė prie posėdžio.*

**16. SVARSTYTA. Dėl Neringos savivaldybės tarybos sprendimo Nr. TP-129 „Dėl Neringos savivaldybės tarybos 2021 m. balandžio 29 d. sprendimo Nr. T1-79 „Dėl Neringos savivaldybės materialiojo turto viešo nuomos konkurso organizavimo taisyklių patvirtinimo“ pakeitimo.**

Sprendimo projektą pristatė Aina Kisielienė. Pakeisti Neringos savivaldybės materialiojo turto viešo nuomos konkurso organizavimo taisykles, patvirtintas Neringos savivaldybės tarybos 2021 m. balandžio 29 d. sprendimu Nr. T1-79 „Dėl Neringos savivaldybės materialiojo turto viešo nuomos konkurso organizavimo taisyklių patvirtinimo“ (toliau – Taisyklės), kad jos būtų taikomos visiems savivaldybės turto valdytojams.

Posėdžio pirmininkė pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos sprendimo Nr. TP-129 „Dėl Neringos savivaldybės tarybos 2021 m. balandžio 29 d. sprendimo Nr. T1-79 „Dėl Neringos savivaldybės materialiojo turto viešo nuomos konkurso organizavimo taisyklių patvirtinimo“ pakeitimo“ir teikti svarstyti Tarybos posėdyje.

**26. SVARSTYTA. Dėl biudžetinės įstaigos „Paslaugos Neringai“ 2023 metų metinių veiklos ataskaitų rinkinio patvirtinimo.**

Sprendimo projektą pristatė Rima Kasparavičiūtė. Sprendimo projektą pristatė Rima Kasparavičiūtė. Parengto sprendimo projekto tikslas - patvirtinti Biudžetinės įstaigos ,,Paslaugos Neringai“ 2023 metų veiklos ataskaitų rinkinį. Įstaigos vadovas Laimonas Žemaitis pristatė 2023 m. įstaigos veiklą, informavo komiteto narius apie Įstaigos veiklos planų įgyvendinimą, gautas ir panaudotas lėšas Įstaigos veiklos užtikrinimui, ateinančių metų veiklos tikslus, uždavinius ir planuojamus atlikti darbus.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl biudžetinės įstaigos „Paslaugos Neringai“ 2023 metų metinių veiklos ataskaitų rinkinio patvirtinimo“ir teikti svarstyti Tarybos posėdyje.

**27. SVARSTYTA.** **Dėl Viešosios įstaigos Nidos oro parko 2023 metų metinių ataskaitų rinkinio patvirtinimo.**

Sprendimo projektą pristatė Aina Kisielienė. Parengto sprendimo projekto siekdama patvirtinti Viešosios įstaigos Nidos oro parko (toliau – Įstaiga) 2023 metų metinių ataskaitų rinkinį.

Įstaigos vadovas Bronius Zaronskis pristatė 2023 m. įstaigos veiklą, informavo komitetą apie Įstaigos veiklos planų įgyvendinimą, gautas ir panaudotas lėšas Įstaigos veiklos užtikrinimui, ateinančių metų veiklos tikslus, uždavinius ir planuojamus atlikti darbus.

Posėdžio pirmininkė pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Viešosios įstaigos Nidos oro parko 2023 metų metinių ataskaitų rinkinio patvirtinimo“ ir teikti svarstyti Tarybos posėdyje.

**28. SVARSTYTA. Dėl Viešosios įstaigos Thomo Manno kultūros centro dalininko teisių pardavimo.**

Sprendimo projektą pristatė Aina Kisielienė. Sprendimo projektą pristatė Aina Kisielienė. Parengto sprendimo projekto tikslas – parduoti Neringos savivaldybei nuosavybės teise priklausančias Viešosios įstaigos Thomo Manno kultūros centro (toliau – įstaiga), kodas 110065054, buveinė Skruzdynės g. 17, Neringa, dalininko teises.

Įstaigos dalininkai yra Neringos savivaldybė (dalininko įnašas 579,24 Eur) ir Klaipėdos universitetas (289,62 Eur), todėl įstaiga priskiriama viešajam sektoriui. Esant tokiai situacijai, įstaiga netenka galimybės dėl finansavimo, projektų rėmimo teikti paraiškas Lietuvos kultūros tarybos skelbiamiems strateginio finansavimo programų konkursams ir kitiems subjektams, teikiantiems finansinę paramą nevyriausybinėms institucijoms pagal skelbiamus konkursus. Įstaiga neturi teisės teikti paraiškų ir Neringos savivaldybės skelbiamiems konkursams, skirtiems nevyriausybinėms organizacijoms. Pardavus įstaigos dalininko teises, įstaiga galės ieškoti finansavimo šaltinių kaip nevyriausybinė organizacija, nes Neringos savivaldybė neturi galimybės finansuoti įstaigos veiklos ir projektų įgyvendinimo.

Vicemeras Narūnas Lendraitis pasiūlė Neringos savivaldybei pasilikti 50 proc. dalininko teisių, komiteto nariai pateiktam pasiūlymui bendru sutarimu pritarė iki Tarybos posėdžio pateikiat alternatyvų sprendimo projekto variantą suderintą su savivaldybės teisininke.

Posėdžio pirmininkas pasiūlė balsuoti dėl sprendimo projekto su pakeitimu.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl gyvenamųjų patalpų priskyrimo tarnybinėms gyvenamosioms patalpoms“ su pakeitimu ir teikti svarstyti Tarybos posėdyje.

**29. SVARSTYTA. Dėl viešosios įstaigos Neringos pirminės sveikatos priežiūros centro slaugos ir gydymo tarybos sudarymo.**

Sprendimo projektą pristatė Rosita Bazarauskaitė. Sprendimo projektu tvirtinama Viešosios įstaigos Neringos pirminės sveikatos priežiūros centro (toliau – Neringos PSPC) kolegialių organų – gydymo ir slaugos tarybų – sudėtis.

2021 m. balandžio 29 d. Neringos savivaldybės tarybos sprendimu T1-67 „Dėl Viešosios įstaigos Neringos pirminės sveikatos priežiūros centro įstatų tvirtinimo“ buvo patvirtinti nauji Neringos PSPC įstatai (toliau – įstatai). Įstatų 53 ir 63 punktai numato, kad gydymo taryba ir slaugos taryba (kolegialūs organai) sudaromos iš penkių narių. Abiejų tarybų narius paskiria ir atšaukia visuotinis dalininkų susirinkimas įstaigos vadovo teikimu. Pirmuose išrinktų tarybų posėdžiuose nariai išsirenka tarybų pirmininkus ir pasitvirtina tarybų darbo reglamentus. Slaugos ir gydymo tarybai pirmininkauti negali įstaigos ir įstaigos padalinių, filialų vadovas.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl viešosios įstaigos Neringos pirminės sveikatos priežiūros centro slaugos ir gydymo tarybos sudarymo“ ir teikti svarstyti Tarybos posėdyje.

**30. SVARSTYTA. Dėl pritarimo Klaipėdos regiono pasiekiamumo ir žinomumo didinimo 2024-2026 metų programai ir jungtinės veiklos sutarties pasirašymui.**

Sprendimo projektą pristatė Justas Kazlauskas. Šiuo sprendimo projektu yra siekiama gauti Neringos savivaldybės tarybos pritarimą Klaipėdos regiono pasiekiamumo ir žinomumo didinimo programai 2024-2026 metams (toliau – Programa) ir jungtinės veiklos sutarties (toliau – Sutartis) tarp Klaipėdos miesto, Klaipėdos rajono, Kretingos rajono, Neringos, Palangos miesto, Skuodo rajono ir Šilutės rajono savivaldybių ir asociacijos „Klaipėdos regionas“ sudarymui.

Pritarimas sprendimo projektui ir Programos įgyvendinimas tiesiogiai pridės regiono pasiekiamumo gerinimo bei tiesioginių jungčių (iš/į tarptautinį Palangos oro uostą) tarp Klaipėdos regiono tikslinių atvykstamojo turizmo šalių ir tiesioginio užsienio investicijų rinkų atsiradimo, taip prisidedant prie Klaipėdos regiono, kaip patrauklios turizmui ir investicijoms vietovės įvaizdžio kūrimo ir populiarinimo tikslinėse rinkose.

Programos įgyvendinimui skirtas lėšas Klaipėdos regiono savivaldybės yra numačiusios savo strateginiuose veiklos planuose. Neringos savivaldybės kasmetiniai tiksliniai įnašai Programos įgyvendinimo laikotarpiu (2024-2026): 11 609 Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl pritarimo Klaipėdos regiono pasiekiamumo ir žinomumo didinimo 2024-2026 metų programai ir jungtinės veiklos sutarties pasirašymui“ ir teikti svarstyti Tarybos posėdyje.

**31. SVARSTYTA.** **Dėl valstybinės žemės sklypo, esančio Naglių g. 9, Neringoje, nuomos sutarties nutraukimo.**

Sprendimo projektą pristatė Violeta Šiaudvytiene. Siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinės žemės nuomos sutarties nutraukimo.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl valstybinės žemės sklypo, esančio Naglių g. 9, Neringoje, nuomos sutarties nutraukimo“ ir teikti svarstyti Tarybos posėdyje.

Posėdžio pirmininkas Vaidas Venckus

Posėdžio sekretorė Ignė Kriščiūnaitė