

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2024-05-23 Nr. T-16

Neringa

Posėdis vyko: 9.00 val. – 12.20 val., (nuotoliniu būdu).

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Ieva Venslauskienė, Justina Kupčinskaitė-Lukauskienė, Aušra Mikalauskienė, Laurynas Vainutis, Zigmantas Raudys, Agnė Jenčauskienė, Ramunė Liukienė.

Posėdyje nedalyvavo komiteto narys – Ernestas Zinkevičius.

Posėdyje taip pat dalyvavo: Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Biudžeto ir turto valdymo skyriaus vedėja Janina Kobozeva, UAB „Neringos energija“ l.e.p. direktorius Edvinas Dargis, UAB „Neringos vanduo“ direktorius Darius Vaitkevičius, Neringos savivaldybės administracijos Architektūros ir teritorijų planavimo skyriaus vyr. specialistas (inžinierius) Juozas Josas, Neringos savivaldybės administracijos Socialinės paramos skyriaus vyr. specialistė (tarpinstitucinio bendradarbiavimo koordinatorius) Edita Vaitkutė-Zinkė, Neringos savivaldybės administracijos Dokumentų valdymo skyriaus vedėja Kristina Jasaitienė, Neringos savivaldybės administracijos Biudžeto ir turto valdymo skyriaus pavaduotoja Aina Kisielienė, KTIC „Agila“ direktorė Edita Lubickaitė, Neringos savivaldybės administracijos Strateginio planavimo, investicijų ir turizmo skyriaus vyr. specialistė Medūnė Marija Šveikauskienė, Neringos savivaldybės administracijos Miesto tvarkymo ir statybos skyriaus vyr. specialistė (ekologė) Renata Jakienė, Neringos savivaldybės administracijos Jaunimo reikalų koordinatorė (vyr. specialistė) Žydrūnė Janauskienė, Neringos savivaldybės administracijos Kultūros skyriaus vyr. specialistė Elena Tarvainienė, Neringos savivaldybės administracijos Architektūros ir teritorijų planavimo skyriaus vyr. specialistė (paveldosaugininkė) Vita Blažiūnienė.

**DARBOTVARKĖ:**

1. Dėl darbotvarkės patvirtinimo.
2. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo (Nr. TP-188 Janina Kobozeva)
3. Dėl uždarosios akcinės bendrovės „Neringos energija“ 2023 metų metinių finansinių ataskaitų rinkinio ir veiklos ataskaitos tvirtinimo (Nr. TP-169 Janina Kobozeva)
4. Dėl uždarosios akcinės bendrovės „Neringos vanduo“ 2023 metų metinių finansinių ataskaitų rinkinio ir veiklos ataskaitos tvirtinimo (Nr. TP-170 Janina Kobozeva)
5. Dėl pritarimo pradėti rengti Neringos savivaldybės šilumos ūkio infrastruktūros specialiojo plano keitimą ir planavimo tikslų nustatymo (Nr. TP-171 Juozas Jostas)
6. Dėl Neringos savivaldybės tarybos 2021 m. balandžio 29 d. sprendimo Nr. T1-60 „Dėl Neringos savivaldybės infrastruktūros plėtros rėmimo programos komisijos sudėties ir darbo reglamento patvirtinimo“ dalinio pakeitimo (Nr. TP-184 Juozas Jostas)
7. Dėl Neringos savivaldybės tarybos 2019 m. spalio 31 d. sprendimo Nr. T1-162 „Dėl Neringos savivaldybės tarybos Etikos komisijos nuostatų patvirtinimo“ pakeitimo (Nr. TP-145 Agnė Jenčauskienė)
8. Dėl Neringos savivaldybės tarybos 2023 m. birželio 29 d. sprendimo Nr. T1-169 ,,Dėl šeimos komisijos sudarymo ir jos nuostatų patvirtinimo“ pakeitimo (Nr. TP-168 Edita Vaitkutė-Zinkė)
9. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją (Nr. TP-173 Kristina Jasaitienė)
10. Dėl 2025 metų nekilnojamojo turto mokesčio tarifų nustatymo (Nr. TP-174 Aina Kisielienė)
11. Dėl savivaldybės turto panaudos sutarties pakeitimo (Nr. TP-189 Aina Kisielienė)
12. Dėl Nidos kultūros ir turizmo informacijos centro „Agila“ patalpų kavinės veiklai vykdyti nuomos (Nr. TP-191 Aina Kisielienė)
13. Dėl Neringos savivaldybės tarybos 2023 m. kovo 30 d. sprendimo Nr. T1-74 „Dėl pritarimo projekto „gamta grįstas sveikatingumas - nauja pietų Baltijos regiono darnaus vystymosi koncepcija“ įgyvendinimui“ pakeitimo (Nr. TP-190 Justas Kazlauskas)
14. Dėl 2023-2029 metų Klaipėdos regiono funkcinės zonos strategijos patvirtinimo (Nr. TP-172 Justas Kazlauskas)
15. Dėl pritarimo projekto „Švyturių kelias aplink Baltijos jūrą“ įgyvendinimui (Nr. TP-175 Justas Kazlauskas)
16. Dėl pritarimo projekto „Baltijos šalių švyturiai: kultūriniai tyrinėjimai 2025“ įgyvendinimui (Nr. TP-176 Justas Kazlauskas)
17. Dėl leidimo įsigyti važiavimo vietinio reguliaraus susisiekimo maršrutais bilietą su nuolaida užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje (Nr. TP-181 Medūnė Marija Šveikauskienė)
18. Dėl dalyvavimo Mėlynosios vėliavos programoje (Nr. TP-183 Renata Jakienė)
19. Dėl Neringos savivaldybės 2021 metų balandžio 29 d. sprendimo Nr.T1-86 „Dėl Neringos savivaldybės jaunimo vasaros užimtumo ir integracijos į darbo rinką programos patvirtinimo” pakeitimo (Nr. TP-185 Žydrūnė Janauskienė)
20. Dėl pritarimo projekto ,,Nidos kultūros ir turizmo informacijos centro ,,Agila“ pritaikymas įvairių grupių poreikiams“ įgyvendinimui (Nr. TP-186 Elena Tarvainienė)
21. Dėl stojimo į Pasaulio paveldo miestų organizacija (Organization of World Heritage Cities (OWHC)) (Nr. TP-187 Vita Blažiūnienė)

**Papildomas klausimas.**

1. Dėl Neringos savivaldybės sveikatos centro steigimo funkcinio bendradarbiavimo būdu.

**1. SVARSTYTA. Dėl komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkę ir pasiūlė į darbotvarkę įtraukti 1 papildomą klausimą.

Posėdžio pirmininkas pasiūlė balsuoti dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkės su papildomu klausimu.

NUTARTA. Bendru komiteto narių sutarimu pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei su papildomu klausimu.

**2. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Šiuo sprendimo projektu tikslinant Savivaldybės 2024 metų biudžetą, tikslinamas pajamų ir asignavimų planas.

**Biudžeto pajamos.**

**Savivaldybės biudžeto pajamų planas patikslinamas 23,8 tūkst. Eur, iš jų:** Savivaldybės biudžeto pajamų planas didinamas 29,5 tūkst. Eur, iš jų 28,5 tūkst. Eur kita tikslinė dotacija ir 1,0 tūkst. Eur pajamų įmokos. Savivaldybės biudžeto pajamų planas mažinamas 5,7 tūkst. Eur tikslinę paskirtį turinčių lėšų likutis (grąžintinos projektui skirtos ES struktūrinio fondo lėšos).

**Biudžeto asignavimai.**

Didinami asignavimai ugdymo ir sporto veiklos programos (02) – 0,6 tūkst. Eur veiklai: „Išlaidoms, susijusioms su mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti“.

Didinami asignavimai pajamų įmokų kultūros ir jaunimo veiklos programos (03) – 1,0 tūkst. Eur veiklai „Liudviko Rėzos kultūros centro veiklos organizavimas ir užtikrinimas“.

Didinami asignavimai socialinės paramos programos (04) – 27,9 tūkst. Eur veikloms: „Piniginės socialinės paramos nepasiturintiems gyventojams skyrimas ir mokėjimas“ – 26,4 tūkst. Eur, „Paramos mokiniams skyrimas ir mokėjimas“ – 1,8 tūkst. Eur (Neringos gimnazija – 1,5 tūkst. Eur, Nidos l/d „Ąžuoliukas“ – 0,3 tūkst. Eur).

Didinami asignavimai Aplinkos apsaugos programos (06) -110,5 tūkst. Eur veiklai „Uždarosios akcinės bendrovės „Neringos vanduo“ nuostolio dengimas“.

Mažinami asignavimai Savivaldybės valdymo programos (01)- 50,5 tūkst. Eur veiklai „Neringos savivaldybės administracijos valstybės tarnautojų ir darbuotojų darbo organizavimas“.

Mažinami asignavimai Miesto infrastruktūros ir priežiūros plėtros programos (05) – 65,7 tūkst. Eur veikloms „projekto „Darnaus judumo priemonių diegimas Neringos savivaldybėje“ įgyvendinimas“ ES lėšos – 5,7 tūkst. Eur , „Automobilių stovėjimo aikštelės adresu Taikos g. 39, Neringa statybos darbai“ - 60,0 tūkst. Eur.

Perskirstomi asignavimai Miesto infrastruktūros ir priežiūros plėtros programos (05) tarp finansavimo šaltinių ES lėšų likučių 64,3 tūkst. Eur veiklų „projekto „ Darnaus judumo priemonių diegimas Neringos savivaldybėje“ įgyvendinimas“ – 59,2 tūkst. Eur ir „projekto „Neringos savivaldybės teritorijos kraštovaizdžio gerinimas“ įgyvendinimas“ – 5,1 tūkst. Eur perkeliant į SB likučius veiklą „projekto „Darnaus judumo priemonių diegimas Neringos savivaldybėje“ įgyvendinimas“ – 64,3 tūkst. Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo“ ir teikti svarstyti Tarybos posėdyje.

**3. SVARSTYTA. Dėl uždarosios akcinės bendrovės „Neringos energija“ 2023 metų metinių finansinių ataskaitų rinkinio ir veiklos ataskaitos tvirtinimo.**

Sprendimo projektą pristatėJanina Kobozeva, Edvinas Dargis. Tikslas – patvirtinti Uždarosios akcinės bendrovės „Neringos energija“ 2023 metų metinių finansinių ataskaitų rinkinį ir veiklos ataskaitą. Lietuvos Respublikos vietos savivaldos įstatymo 15 straipsnio 3 dalies *Paprastoji savivaldybės tarybos kompetencija 5* punktas*:* *savivaldybės valdomų įmonių metinių finansinių ataskaitų rinkinių, metinių pranešimų ir (ar) veiklos ataskaitų tvirtinimas.*

Komiteto nariai diskutavo dėl centralizuotai tiekiamos šilumos kainos sumažinimo vartotojams, bendrovės vadovui pasiūlyta ieškoti sprendimų dėl šilumos tiekimo efektyvumo ir plėtros.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl uždarosios akcinės bendrovės „Neringos energija“ 2023 metų metinių finansinių ataskaitų rinkinio ir veiklos ataskaitos tvirtinimo“ir teikti svarstyti Tarybos posėdyje.

**4. SVARSTYTA. Dėl uždarosios akcinės bendrovės „Neringos vanduo“ 2023 metų metinių finansinių ataskaitų rinkinio ir veiklos ataskaitos tvirtinimo.**

Sprendimo projektą pristatėJanina Kobozeva, Darius Vaitkevičius. Sprendimo projektą pristatėJanina Kobozeva. Tikslas – patvirtinti Uždarosios akcinės bendrovės „Neringos vanduo“ 2023 metų metinių finansinių ataskaitų rinkinį ir veiklos ataskaitą. Lietuvos Respublikos vietos savivaldos įstatymo 15 straipsnio 3 dalies *Paprastoji savivaldybės tarybos kompetencija 5* punktas*:* *savivaldybės valdomų įmonių metinių finansinių ataskaitų rinkinių, metinių pranešimų ir (ar) veiklos ataskaitų tvirtinimas.*

**Komitete pasiūlyta įsteigi informavimo liniją, skirtą internetu registruoti gedimus.**

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl uždarosios akcinės bendrovės „Neringos vanduo“ 2023 metų metinių finansinių ataskaitų rinkinio ir veiklos ataskaitos tvirtinimo“ ir teikti svarstyti Tarybos posėdyje.

**5. SVARSTYTA. Dėl pritarimo pradėti rengti Neringos savivaldybės šilumos ūkio infrastruktūros specialiojo plano keitimą ir planavimo tikslų nustatymo.**

Sprendimo projektą pristatė Juozas Josas. Priėmus šį sprendimą bus pradedamas rengti Neringos savivaldybės šilumos ūkio infrastruktūros specialiojo plano (toliau – Planas) keitimas. Dabar galiojantis Planas rengtas 2013 m., Plano sprendiniai pasenę, nebeatitinka šiandieninės būklės, reikalinga planą atnaujinti. Šio plano sprendiniuose bus numatytos ilgalaikės savivaldybės šilumos ūkio infrastruktūros modernizavimo ir plėtros kryptys, numatytos preliminarios investicijų apimtys. Šilumos ūkio planavimas bus vykdomas 10-ies metų laikotarpiui.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl uždarosios akcinės bendrovės „Dėl pritarimo pradėti rengti Neringos savivaldybės šilumos ūkio infrastruktūros specialiojo plano keitimą ir planavimo tikslų nustatymo“ ir teikti svarstyti Tarybos posėdyje.

**6. SVARSTYTA . Dėl Neringos savivaldybės tarybos 2021 m. balandžio 29 d. sprendimo Nr. T1-60 „Dėl Neringos savivaldybės infrastruktūros plėtros rėmimo programos komisijos sudėties ir darbo reglamento patvirtinimo“ pakeitimo.**

Sprendimo projektą pristatė Juozas Josas. Šiuo savivaldybės tarybos sprendimo projektu dalinai keičiama (papildant) Neringos savivaldybės infrastruktūros plėtros rėmimo programos komisijos (toliau – Komisija) sudėtis, tikslinami Komisijos narių pareigybių pavadinimai. Komisija papildoma Biudžeto ir turto valdymo skyriaus vedėjo pareigybe. Komisijos narių skaičius padidėja iki 8-ių narių.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2021 m. balandžio 29 d. sprendimo Nr. T1-60 „Dėl Neringos savivaldybės infrastruktūros plėtros rėmimo programos komisijos sudėties ir darbo reglamento patvirtinimo“ pakeitimo“ ir teikti svarstyti Tarybos posėdyje.

**7. SVARSTYTA. Dėl Neringos savivaldybės tarybos 2019 m. spalio 31 d. sprendimo Nr. T1-162 „Dėl Neringos savivaldybės tarybos Etikos komisijos nuostatų patvirtinimo“ pakeitimo.**

Sprendimo projektą pristatė Agnė Jenčauskienė. Vadovaujantis pakeisto Lietuvos Respublikos Vietos savivaldos įstatymo 22 straipsniu, keičiamos Neringos savivaldybės tarybos Etikos komisijos (toliau – Komisija) nuostatos, kurios atitiks galiojantį teisinį reglamentavimą.

Papildytos Komisijos funkcijos, prižiūri, tiria, nagrinėja ir priima sprendimus kaip meraslaikosi Lietuvos Respublikos vietos savivaldos įstatymo, Valstybės politikų elgesio kodekso, Viešųjų ir privačių interesų derinimo įstatymo, Tarybos veiklos reglamento, kitų teisės aktų, reglamentuojančių Tarybos narių veiklą ir elgesį, reikalavimų

Patikslintas Komisijos sudarymas ir jos darbo organizavimas: Komisija sudaroma laikantis proporcinio Tarybos daugumos ir mažumos atstovavimo principo; Komisijos pirmininką Taryba mero komisijos narių siūlymu skiria iš šios Komisijos narių – savivaldybės tarybos narių mažumos; Komisijos posėdžiai šaukiami Komisijos pirmininko iniciatyva pagal poreikį; Komisijos posėdžių laikas, būdas ir darbotvarkė skelbiami Savivaldybės interneto svetainėje ne vėliau kaip prieš 2 darbo dieną iki posėdžio.

Posėdžio pirmininkas Vaidas Venckus atkreipė dėmesį, kad Komisijos nuostatų 11 punkto nuostata *„... Jeigu balsai pasiskirsto po lygiai, lemia Komisijos pirmininko arba posėdžio pirmininko balsas.“* Neatitinka teisės aktų reikalavimų, kuriuose nustatyta, kad visi savivaldybės tarybos nariai yra lygūs.

Bendru komisijos narių sutarimu pritarta pakoreguoti Komisijos nuostatų 11 punkto iki Tarybos posėdžio.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2019 m. spalio 31 d. sprendimo Nr. T1-162 „Dėl Neringos savivaldybės tarybos Etikos komisijos nuostatų patvirtinimo“ pakeitimo“ (su 11 punkto pakeitimu) ir teikti svarstyti Tarybos posėdyje.

**8. SVARSTYTA. Dėl Neringos savivaldybės tarybos 2023 m. birželio 29 d. sprendimo Nr. T1-169 ,,Dėl Šeimos komisijos sudarymo ir jos nuostatų patvirtinimo“ pakeitimo.**

Sprendimo projektą pristatė Edita Vaitkutė-Zinkė. Parengto sprendimo projekto tikslas – patvirtinti naujos sudėties Neringos savivaldybės šeimos komisiją (toliau – komisija), kuri koordinuos ir formuos šeimos stiprinimo politiką Savivaldybėje, pagal komisijai suteiktas veiklos funkcijas.

Pasibaigus darbo santykiams su buvusia tarpinstitucinio bendradarbiavimo koordinatore, siūloma pakeisti komisijos sudėtį ir į komisijos sudėtį įrašyti naujai pradėjusią dirbti tarpinstitucinio bendradarbiavimo koordinatorę.

Šiuo sprendimu taip pat siūloma pakeisti Nuostatų IV skyriaus 13 punktą dėl komisijos sekretoriaus. Siūloma įrašyti, kad Komisiją techniškai aptarnauja Savivaldybės administracijos Dokumentų valdymo skyriaus specialistai. Komisijos sekretorius nėra Komisijos narys. Šis skyrius rengia ir įformina savivaldybės tarybos sprendimais sudarytų komisijų, savivaldybės mero potvarkiais ir savivaldybės administracijos direktoriaus įsakymais sudarytų komisijų ir darbo grupių posėdžių, pasitarimų protokolus, vykdo protokolinių pavedimų įgyvendinimo stebėseną ir kontrolę.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2023 m. birželio 29 d. sprendimo Nr. T1-169 ,,Dėl Šeimos komisijos sudarymo ir jos nuostatų patvirtinimo“ pakeitimo“ ir teikti svarstyti Tarybos posėdyje.

**9. SVARSTYTA. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją.**

Sprendimo projektą pristatė Kristina Jasaitienė. Sprendimo projekto tikslas – atsižvelgus į Karaliaus Mindaugo profesinio mokymo centro prašymą (pridedamas be pridedamų dokumentų), atleisti nuo vietinės rinkliavos už įvažiavimą į Neringą 4 (keturias) centro valdomas transporto priemones iki 2025 m. gruodžio 30 d (imtinai). Karaliaus Mindaugo profesinio mokymo centro tarnybinis transportas vyks vykdyti švietimo veiklas į praktinio mokymo centrą, esantį Neringoje, nemokant vietinės rinkliavos už įvažiavimą į Neringą.

Posėdžio pirmininkas pasiūlė balsuoti dėl sprendimo projekto.

Balsuota: už –8, prieš – 0, susilaikė – 0.

NUTARTA. Pritarti sprendimo projektui „Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją“ ir teikti svarstyti Tarybos posėdyje.

**10. SVARSTYTA. Dėl 2025 metų nekilnojamojo turto mokesčio tarifų nustatymo.**

Sprendimo projektą pristatė Aina Kisielienė. Sprendimo projekto tikslas –nustatyti nekilnojamojo turto mokesčio tarifus 2025 metams. Lietuvos Respublikos vietos savivaldos įstatymo 15 straipsnio 2 dalies 29 punktas: išimtinė savivaldybės tarybos kompetencija – *kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas ir keleivių vežimą vietiniais maršrutais nustatymas, centralizuotai tiekiamos šilumos, karšto vandens kainų nustatymas (tvirtinimas) įstatymų nustatyta tvarka, vietinių rinkliavų, įmokų ir mokesčių tarifų nustatymas įstatymų nustatyta tvarka*. Nustatomi tokio paties dydžio tarifai, kaip ir 2024 metais.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl 2025 metų nekilnojamojo turto mokesčio tarifų nustatymo“ ir teikti svarstyti Tarybos posėdyje.

**11. SVARSTYTA. Dėl savivaldybės turto panaudos sutarties pakeitimo.**

Sprendimo projektą pristatė Aina Kisielienė. Parengto sprendimo projekto tikslas – pakeisti 2022 m. lapkričio 28 d. Savivaldybės turto panaudos sutartį Nr. V13-265, sudarytą su Klaipėdos apskrities valstybine mokesčių inspekcija (toliau – Klaipėdos AVMI) ir perimti grąžinamą administracinę patalpą (indeksas 3-20).

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl savivaldybės turto panaudos sutarties pakeitimo“ ir teikti svarstyti Tarybos posėdyje.

*Komiteto narys Laurynas Vainutis nusišalino nuo dalyvavimo svarstant darbotvarkės klausimą Nr. 12 dėl darbinių ryšių su KTIC „Agila“. Nusišalinimui bendru Komiteto narių sutarimu pritarta. Komiteto narys atsijungė nuo dalyvavimo posėdyje.*

**12. SVARSTYTA. Dėl Nidos kultūros ir turizmo informacijos centro „Agila“ patalpų kavinės veiklai vykdyti nuomos.**

Sprendimo projektą pristatė Aina Kisielienė. Sprendimo projekto tikslas – patvirtinti Nidos kultūros ir turizmo informacijos centro „Agila“ (toliau – Nidos KTIC „Agila“) patalpų kavinės veiklai vykdyti nuomos konkurso sąlygas bei pavesti Nidos KTIC „Agila“ direktoriui teisės aktų nustatyta tvarka organizuoti ir vykdyti viešą nuomos konkursą ir pasirašyti nuomos sutartį.

Numatoma viešo nuomos konkurso būdu išnuomoti kavinės veiklai vykdyti 259,25 kv. m bendro naudingo ploto negyvenamųjų patalpų, esančių Nidos KTIC „Agila“, Taikos g. 4, 93121, Neringa, pastato unikalus numeris 2396-9000-1016. Patalpų nuomos terminas – 5 (penki) metai nuo faktinės Nidos KTIC „Agila“ pastato atidarymo (pirmo renginio) dienos. Nuomos terminas gali būti pratęstas papildomam terminui, neviršijant bendro 10 metų nuomos termino tomis pačiomis sąlygomis. Pradinis Patalpų nuompinigių dydis skelbiant viešą patalpų nuomos konkursą yra lygus 5,80 Eur (penki eurai 80 ct) už 1 kv. m per mėnesį, už visą nuomojamą plotą: 259,25 kv. m x 5,80 Eur = 1503,65 Eur/mėn. Mokėtini nuompinigiai už patalpų nuomą gali būti perskaičiuojami, jeigu Lietuvos Respublikos statistikos departamento (www.stat.gov.lt) kas ketvirtį skelbiamas Ūkio subjektams suteiktų paslaugų kainų „L68 Nekilnojamo turto operacijos“ indeksas (toliau – Indeksas) pakinta (padidėja arba sumažėja) daugiau kaip 5 proc. (palyginus su praėjusių metų atitinkamu laikotarpiu).

Posėdžio pirmininkas Vaidas Venckus atkreipė dėmesį, kad sutartyje nenumatyti pakankami ginčų sprendimo pagrindai, todėl vadovaujantis vien Lietuvos Respublikos civiliniu kodeksu nuomotojui, esant reikalui, nutraukti sutartį anksčiau laiko būtų sudėtinga.

Komiteto nariai atkreipė dėmesį, kad nuomos konkurso sąlygose nurodyta „*Nuomininkas maitinimo paslaugas privalo organizuoti kasdien“* ir suabejojo ar ši sąlyga yra reikalinga ir realiai įgyvendinama. Pasiūlyta ją pakeisti sąlyga „*Nuomininkas maitinimo paslaugas privalo organizuoti renginių metu“.* Komiteto narė Justina Kupčinskaitė-Lukauskienė pasiūlė tikrinti nuomos konkurso dalyvių finansinės būklės rodiklius (įsiskolinimai ir kt.). Komitete pasiūlyta nuomos konkursą paviešinti plačiau nei to reikalauja teisės aktai.

Atsižvelgiant į kylančius klausimus ir išsakytas pastabas, posėdžio pirmininkas Vaidas Venckus pasiūlė klausimą atidėti ir paprašė vicemero Narūno Lendraičio suorganizuoti šio sprendimo projekto atskirą aptarimą pakviečiant visus Tarybos narius.

NUTARTA. Bendru komiteto narių sutarimu sprendimo projektą „Dėl Nidos kultūros ir turizmo informacijos centro „Agila“ patalpų kavinės veiklai vykdyti nuomos“ atidėti.

*Komiteto narys Laurynas Vainutis prisijungė prie posėdžio.*

**13 SVARSTYTA.** **Dėl Neringos savivaldybės tarybos 2023 m. kovo 30 d. sprendimo Nr. T1-74 „Dėl pritarimo projekto „Gamta grįstas sveikatingumas - nauja pietų Baltijos regiono darnaus vystymosi koncepcija“ įgyvendinimui“ pakeitimo.**

Sprendimo projektą pristatė Narūnas Lendraitis. Sprendimo projekto tikslas - pakeisti 2023 m. kovo 30 d. Neringos savivaldybės tarybos sprendimo Nr. T1-74 „Dėl pritarimo projekto „Gamta grįstas sveikatingumas - nauja pietų Baltijos regiono darnaus vystymosi koncepcija“ įgyvendinimui“ ir jį išdėstyti nauja redakcija.

Pritarus sprendimo projektui, Nidos kultūros ir turizmo informacijos centras „Agila“ (toliau – Centras) galėtų dalyvauti projekte „Gamta grįstas sveikatingumas - nauja pietų Baltijos regiono darnaus vystymosi koncepcija“ (toliau – projektas) partnerio teisėmis. Projekto paraiška jau patvirtinta, tačiau šiuo metu Centras projekte dalyvauja tik kaip asocijuotas partneris ir neturi galimybės gauti finansavimą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2023 m. kovo 30 d. sprendimo Nr. T1-74 „Dėl pritarimo projekto „Gamta grįstas sveikatingumas - nauja pietų Baltijos regiono darnaus vystymosi koncepcija“ įgyvendinimui“ pakeitimo“ ir teikti svarstyti Tarybos posėdyje.

**14.** **SVARSTYTA. Dėl 2023-2029 metų Klaipėdos regiono funkcinės zonos strategijos patvirtinimo.**

Sprendimo projektą pristatė Sigitas Šveikauskas. Sprendimo tikslas - patvirtinti 2023-2029 metų Klaipėdos regiono funkcinės zonos strategiją ir įgalioti Savivaldybės merą pasirašyti Susitarimą dėl 2023-2029 metų Klaipėdos regiono funkcinės zonos strategijos įgyvendinimo.

Strategijos įgyvendinimui yra parengtas Susitarimo dėl 2023-2029 metų Klaipėdos regiono funkcinės zonos strategijos įgyvendinimo projektas, kuriame įvardinti kiekvienos savivaldybės įsipareigojimai, FZ strategijos ir Susitarimo pakeitimo tvarka bei kiti susiję klausimai.

Bendras FZ strategijos biudžetas sudaro 67,2 mln. Eur, iš kurių 57,1 mln. Eur sudaro ES fondų lėšos. FZ strategijos veiksmo finansavimo intensyvumas – 85 proc. Neringos savivaldybei numatyta 10 995 429 Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl 2023-2029 metų Klaipėdos regiono funkcinės zonos strategijos patvirtinimo“ir teikti svarstyti Tarybos posėdyje.

**15. SVARSTYTA. Dėl pritarimo projekto „Švyturių kelias aplink Baltijos jūrą“ įgyvendinimui.**

Sprendimo projektą pristatė Narūnas Lendraitis. Sprendimo projekto tikslas - pritarti Neringos muziejų dalyvavimui projekte „Švyturių kelias aplink Baltijos jūrą“ (toliau - Projektas) pareiškėjo teisėmis. Planuojamas projektas būtų įgyvendinamas pagal Interreg Latvijos ir Lietuvos bendradarbiavimo per sieną 2021-2027 m. programą (toliau - Programa). Planuojamos projekto veiklos: sukurti bendradarbiavimo platformą tarp Lietuvos ir Latvijos muziejų, skirtą švyturių kultūros paveldo skatinimui ir turizmo plėtrai Baltijos jūros regione.

Neringos savivaldybės taryba šio projekto įgyvendinimui jau pritarė 2023 m. vasario 2 d. sprendimu Nr. T1-14 „Dėl pritarimo projekto „Švyturių kelias aplink Baltijos jūrą“ įgyvendinimui“. Naujas sprendimas reikalingas, nes keičiasi kvietimo laikotarpis, planuojam suma bei Projekto partneriai.

Posėdžio pirmininkas pasiūlė balsuoti dėl sprendimo projekto.

Balsuota: už –8, prieš – 0, susilaikė – 0.

NUTARTA. Pritarti sprendimo projektui„Dėl pritarimo projekto „Švyturių kelias aplink Baltijos jūrą“ įgyvendinimui“ ir teikti svarstyti Tarybos posėdyje.

*Komiteto narys Aušra Mikalauskienė nusišalino nuo dalyvavimo svarstant darbotvarkės klausimą Nr. 17 dėl darbinių ryšių su vežėjo įmone. Nusišalinimui bendru Komiteto narių sutarimu pritarta. Komiteto narė atsijungė nuo dalyvavimo posėdyje.*

**17. SVARSTYTA. Dėl leidimo įsigyti važiavimo vietinio reguliaraus susisiekimo maršrutais bilietą su nuolaida užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje.**

Sprendimo projektą pristatė Medūnė Marija Šveikauskienė. Priimti sprendimą dėl leidimo įsigyti važiavimo vietinio reguliaraus susisiekimo maršrutu „Nida-Preila-Pervalka-Juodkrantė-Smiltynė“ (toliau – Maršrutas) ir atgal bilietą su 50 proc. nuolaida užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje.

Medūnė Marija Šveikauskienė informavo, kad Biudžeto, finansų ir ūkio valdymo komitete ir Kontrolės komitete buvo pritarta sprendimo projektui dėl leidimo įsigyti bilietą su nuolaida panaikinimo, užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje.

Komiteto narė Ieva Venslauskienė pasiūlė suteikti leidimą įsigyti bilietą su 50 proc. nuolaida užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, bet tik gyvenantiems Neringoje.

Posėdžio pirmininkas pasiūlė balsuoti dėl pateikto sprendimo projekto (dėl bilieto su 50 proc. nuolaida taikoma visiems neišskiriant pagal gyvenamą vietą).

Balsuota: už – 1 (Ieva Venslauskienė), prieš – 4 (Vaidas Venckus, Justina Kupčinskaitė-Lukauskienė, Zigmantas Raudys, Agnė Jenčauskienė), susilaikė – 2 (Ramunė Liukienė, Laurynas Vainutis).

Pateiktam sprendimo projektui nepritarta.

Posėdžio pirmininkas pasiūlė balsuoti sprendimo projekto su pasiūlymu (dėl leidimo įsigyti bilietą su nuolaida panaikinimo).

Balsuota: už – 4 (Vaidas Venckus, Justina Kupčinskaitė-Lukauskienė, Zigmantas Raudys, Agnė Jenčauskienė), prieš – 3 (Ramunė Liukienė, Laurynas Vainutis, Ieva Venslauskienė), susilaikė – 0.

NUTARTA. Pritarti sprendimo projektui „Dėl leidimo įsigyti važiavimo vietinio reguliaraus susisiekimo maršrutais bilietą su nuolaida užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje“ su pasiūlymu leidimo įsigyti bilietą su nuolaida panaikinimo ir teikti svarstyti Tarybos posėdyje.

*Komiteto narė Aušra Mikalauskienė prisijungė prie posėdžio.*

**18. SVARSTYTA. Dėl dalyvavimo Mėlynosios vėliavos programoje.**

Sprendimo projektą pristatė Renata Jakienė. Dalyvauti Mėlynosios vėliavos programoje (toliau – Programa), pasirašant šios programos koordinavimo ir įgyvendinimo sutartį, bei gauti tris Mėlynąsias vėliavas: Nidos centriniam paplūdimiui, Juodkrantės centriniam paplūdimiui ir Preilos paplūdimiui. Sutarties „Dėl Mėlynosios vėliavos programos koordinavimo ir įgyvendinimo“ kaina 9400 Eur.

Komiteto narė Justina Kupčinskaitė-Lukauskienė paragino savivaldybę Mėlynosios vėliavos siekti ir Pervalkos paplūdimiui.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl dalyvavimo Mėlynosios vėliavos programoje“ ir teikti svarstyti Tarybos posėdyje.

**19. SVARSTYTA. Dėl Neringos savivaldybės 2021 metų balandžio 29 d. sprendimo Nr.T1-86 „Dėl Neringos savivaldybės jaunimo vasaros užimtumo ir integracijos į darbo rinką programos patvirtinimo” pakeitimo.**

Sprendimo projektą pristatė Žydrūnė Janauskienė. Parengto sprendimo projekto tikslas – patvirtinti Neringos savivaldybės jaunimo vasaros užimtumo ir integracijos į darbo rinką programą. Programos pakeitimai inicijuojami norint tikslesnių tam tikrų programos aprašo nuostatų įvardijimo.

Komiteto narė Ieva Venslauskienė pateikė pastabas dėl programos:

* *„10.6. pažymą iš Užimtumo tarnybos, kad dėl įdarbinto jaunuolio darbdavys nėra gavęs kompensacijos pagal kitas programas.“* – tokios pažymos nėra, todėl pasiūlyta atsisakyti šio reikalavimo;
* *„12.4. nekompensuojamos išlaidos: viršvalandžiai, atostoginiai, nedarbingumas, kompensacijos už nepanaudotas atostogas, apmokėjimas už darbą poilsio ir švenčių dienomis.“* – pasiūlyta atsisakyti *viršvalandžių* (nepilnamečiai jų dirbti negali) ir *apmokėjimo už darbą poilsio ir švenčių dienomis,* t. y. pasiūlytakompensuoti šios rūšies išlaidas.

Bendru Komiteto narių sutarimu pasiūlymams dėl programos nuostatų pakritimo pritarta.

Posėdžio pirmininkas pasiūlė balsuoti dėl sprendimo projekto (su pakeitimais).

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės 2021 metų balandžio 29 d. sprendimo Nr.T1-86 „Dėl Neringos savivaldybės jaunimo vasaros užimtumo ir integracijos į darbo rinką programos patvirtinimo” pakeitimo“(su pakeitimais) ir teikti svarstyti Tarybos posėdyje.

**16. SVARSTYTA. Dėl pritarimo projekto „Baltijos šalių švyturiai: kultūriniai tyrinėjimai 2025“ įgyvendinimui.**

Sprendimo projektą pristatė Narūnas Lendraitis. Sprendimo projekto tikslas - pritarti Neringos muziejų (toliau – Muziejai) dalyvavimui projekte „Baltijos šalių švyturiai: kultūriniai tyrinėjimai 2025“ (toliau - Projektas) pareiškėjo teisėmis. Planuojamas projektas būtų įgyvendinamas pagal Baltijos kultūros fondo programą (toliau - Programa). Projekto tikslas: sukurti tarptautinį kultūrinį projektą, jungiantį Baltijos šalių švyturių muziejus, skatinant kultūrinį švyturių turizmą tiek regioniniu, tiek tarptautiniu lygmeniu.

Posėdžio pirmininkas pasiūlė balsuoti dėl sprendimo projekto.

Balsuota: už –8, prieš – 0, susilaikė – 0.

NUTARTA. Pritarti sprendimo projektui„Dėl pritarimo projekto„Dėl pritarimo projekto „Baltijos šalių švyturiai: kultūriniai tyrinėjimai 2025“ įgyvendinimui“ ir teikti svarstyti Tarybos posėdyje.

*Komiteto narys Laurynas Vainutis nusišalino nuo dalyvavimo svarstant darbotvarkės klausimą Nr. 20 dėl darbinių ryšių su KTIC „Agila“. Nusišalinimui bendru Komiteto narių sutarimu pritarta. Komiteto narys atsijungė nuo dalyvavimo posėdyje.*

**20. SVARSTYTA. Dėl pritarimo projekto ,,Nidos kultūros ir turizmo informacijos centro ,,Agila“ pritaikymas įvairių grupių poreikiams“ įgyvendinimui.**

Sprendimo projektą pristatė Elena Tarvainienė. Parengto sprendimo projekto tikslas – Nidos kultūros ir turizmo informacijos centro ,,Agila“ pritaikymas įvairių poreikių žmonėms, įsigyjant pastato įveiklinimui reikalingus naujus baldus ir naują įrangą, įskaitant šios įrangos įdiegimą. Tuo tikslu planuojama įsigyti LED ekranus, fortepijoną, parodų ekspozicijos įrangą bei universaliai prieinamų paslaugų ir turinio techninius sprendimus, kurie tiktų įvairią negalią ir (ar) specialiuosius poreikius turintiems asmenims.

Tarybos sprendimo projekte numatomas ne mažesnio nei 23 proc. prisidėjimas Neringos savivaldybės biudžeto lėšomis sudarys apie 162 916,59 Eur, kuriuos reikės nusimatyti Neringos savivaldybės biudžete ir Strateginės veiklos planuose, jei tik bus gautas teigiamas atsakymas dėl dotacijos skyrimo.

Posėdžio pirmininkas pasiūlė balsuoti dėl sprendimo projekto.

Balsuota: už –7, prieš – 0, susilaikė – 0.

NUTARTA. Pritarti sprendimo projektui „Dėl pritarimo projekto ,,Nidos kultūros ir turizmo informacijos centro ,,Agila“ pritaikymas įvairių grupių poreikiams“ įgyvendinimui“ir teikti svarstyti Tarybos posėdyje.

*Komiteto narys Laurynas Vainutis prisijungė prie posėdžio.*

**21. SVARSTYTA. Dėl stojimo į Pasaulio paveldo miestų organizaciją (Organization of World Heritage Cities (OWHC)).**

Sprendimo projektą pristatė Narūnas Lendraitis. Parengto sprendimo projekto tikslas – įstoti į Pasaulio paveldo miestų organizaciją (Organization of World Heritage Cities (OWHC)) (toliau – organizacija), pasirašant stojimo dokumentus. Tarybai pritarus, būtų tęsiama stojimo procedūra – sutarties derinimas ir pasirašymas, informacijos apie Neringą organizacijos puslapiui parengimas.

Organizacija yra tarptautinė, pelno nesiekianti, nevyriausybinė, politinė, UNESCO pasaulio paveldo miestų merus vienijanti organizacija. Šiuo metu organizaciją sudaro daugiau nei 200 pasaulio miestų narių, tarp kurių yra ir Vilnius. Organizacijos veikloje kartu su miestų merais dalyvauja savivaldybių darbuotojai bei miesto bendruomenių atstovai. Organizacijos tikslas – miestų narių bendradarbiavimas, dalinantis patirtimi ir žiniomis, kuriant naujos kartos miestų plėtros politiką, strategijas ir projektus, taikant drąsias nauas idėjas, požiūrius ir metodikas.

Organizacijai priklausantys miestai nariai kasmet moka nario mokestį. Neringai apskaičiuotas nario mokesčio dydis - 1130 USD (1053,22 EUR). Šis mokestis nurodytas organizacijos Generalinio sekretoriaus oficialiame kvietime.

Posėdžio pirmininkas pasiūlė balsuoti dėl sprendimo projekto.

Balsuota: už –8, prieš – 0, susilaikė – 0.

NUTARTA. Pritarti sprendimo projektui „Dėl stojimo į Pasaulio paveldo miestų organizaciją (Organization of World Heritage Cities (OWHC))“ir teikti svarstyti Tarybos posėdyje.

**22. SVARSTYTA. Dėl Neringos savivaldybės sveikatos centro steigimo funkcinio bendradarbiavimo būdu.**

Sprendimo projektą pristatė Sigitas Šveikauskas. Parengto Neringos savivaldybės tarybos sprendimo projekto tikslas – tęsiant pradėtas Sveikatos centro kūrimo Neringos savivaldybėje procedūras, priimti galutinį sprendimą steigti Neringos savivaldybės sveikatos centrą funkcinio bendradarbiavimo būdu, nustatyti jo veikloje dalyvaujančias sveikatos priežiūros įstaigas, paskirti koordinuojančią įstaigą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės sveikatos centro steigimo funkcinio bendradarbiavimo būdu“ ir teikti svarstyti Tarybos posėdyje.

Posėdžio pirmininkas Vaidas Venckus

Posėdžio sekretorė Ignė Kriščiūnaitė