

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2024-09-19 Nr. T-26

Neringa

Posėdis vyko: 9.00 val. – 10.15 val.

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Justina Kupčinskaitė-Lukauskienė, Aušra Mikalauskienė, Laurynas Vainutis, Ernestas Zinkevičius, Agnė Jenčauskienė, Ramunė Liukienė, Zigmantas Raudys.

Posėdyje nedalyvavo komiteto nariai: Ieva Venslauskienė.

Posėdyje taip pat dalyvavo: Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos Biudžeto ir turto valdymo skyriaus vyr. specialistė Rima Tarvydaitė-Atkočaitienė, Neringos savivaldybės administracijos Strateginio planavimo, investicijų ir turizmo skyriaus vyr. specialistas Justas Kazlauskas, Neringos savivaldybės administracijos Sveikatos reikalų koordinatorė (vyr. specialistė) Rosita Bazarauskaitė, Neringos savivaldybės administracijos Biudžeto ir turto valdymo skyriaus pavaduotoja Aina Kisielienė,Viktoro Miliūno viešosios bibliotekos direktorė Dalia Greičiutė.

**DARBOTVARKĖ:**

1. Dėl darbotvarkės patvirtinimo
2. Dėl Neringos savivaldybės 2021–2030 metų strateginio plėtros plano vykdymo tarpinės 2024 m. ataskaitos patvirtinimo (Nr. TP-278 Justas Kazlauskas)
3. Dėl pritarimo Neringos savivaldybės narystei Europos dviratininkų federacijos tinkle „Miestai ir regionai dviratininkams“ (Nr. TP-271 Justas Kazlauskas)
4. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo (Nr. TP-277 Janina Kobozeva)
5. Dėl turto perdavimo Neringos gimnazijai (Nr. TP-275 Aina Kisielienė)
6. Dėl PSPC 2024/2026 metų strateginio veiklos plano parengimo tinkamumo.

**1. SVARSTYTA. Dėl komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkę.

Informuota, kad siūloma išklausyti pranešimus dėl Viktoro Miliūno viešosios bibliotekos Juodkrantės filialo remonto bei dėl prašymo prisidėti prie knygos leidybos finansavimo.

Posėdžio pirmininkas Vaidas Venckus informavo komiteto narius, kad paskelbus darbotvarkę ir joje nurodžius, jog posėdis vyks kontaktiniu būdu, buvo gauti komiteto narių Ievos Venslauskienės ir Ramunės Liukienės prašymai prie posėdžio prisijungti nuotoliniu būdu.

Remdamasis Reglamento 25.3 punktu *„Komiteto posėdis gali vykti nuotoliniu būdu arba daliai Tarybos narių fiziškai susirenkant į komiteto posėdį, o kitai daliai Tarybos narių dalyvaujant nuotoliniu būdu (toliau – mišrusis būdas). Sprendimą organizuoti posėdį nuotoliniu būdu arba mišriuoju būdu priima komiteto pirmininkas savo iniciatyva arba gavęs komiteto nario prašymą dalyvauti posėdyje nuotoliniu būdu. Apie priimtą sprendimą komiteto posėdį organizuoti nuotoliniu būdu arba mišriuoju būdu nedelsiant elektroninių ryšių priemonėmis turi būti pranešta komiteto nariams ir kitiems posėdžio dalyviams. Komiteto posėdžiai nuotoliniu būdu ar mišriuoju būdu vykti negali, jeigu tam raštu prieštarauja daugiau kaip pusė visų komiteto narių (...)“* posėdžio pirmininkas elektroniniu paštu informavo komiteto narius apie gautą prašymą ir gavęs daugiau nei pusės komiteto narių (4 narių ir 1 pirmininko) nepritarimą dėl mišraus posėdžio organizavimo, posėdį organizavo kaip ir buvo numatyta darbotvarkėje - fiziškai susirenkant į komiteto posėdį.

Posėdžio pirmininkas pasiūlė balsuoti dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkės.

Balsuota: už – 8, prieš – 0, susilaikė – 0.

NUTARTA. Pritarti Neringos savivaldybės Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

**Dėl Viktoro Miliūno viešosios bibliotekos Juodkrantės filialo remonto.** Dalia Greičiutė informavo, kad vyksta bibliotekos Juodkrantės filialo pastato vidaus remonto darbai, įstaigos veikla nenutraukta.

**2. SVARSTYTA. Dėl Neringos savivaldybės 2021–2030 metų strateginio plėtros plano vykdymo tarpinės 2024 m. ataskaitos patvirtinimo.**

Sprendimo projektą pristatė Justas Kazlauskas. Parengto sprendimo projekto tikslas yra patvirtinti Neringos savivaldybės 2021–2030 metų strateginio plėtros plano (toliau – SSPP) įgyvendinimo tarpinę 2024 metų ataskaitą. Sprendimo projektas orientuotas į strateginio plano vykdymo priežiūra ir vertinimą, siekiant užtikrinti, jog plano priemonės įgyvendinamos pagal nustatytą tvarką ir pasiekiami numatyti rezultatai. Vienas iš pagrindinių uždavinių yra įvertinti, kaip sėkmingai vykdomos strateginio plėtros plano priemonės ir tikslai, bei nustatyti, ar reikia koreguoti veiklos kryptis, atsižvelgiant į dabartinę socialinę ir ekonominę padėtį. Ataskaita padeda identifikuoti sritis, kuriose būtina tobulinti planavimo ir įgyvendinimo procesus, siekiant užtikrinti, kad savivaldybė pasiektų ilgalaikės plėtros tikslus.

Justas Kazlauskas pristatymo metu pažymėjo, kad atsižvelgus į trapinės ataskaitos rezultatus siūloma koreguoti 2021–2030 metų strateginio plėtros plano rodiklius bei tikslinti strateginį plėtros planą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės 2021–2030 metų strateginio plėtros plano vykdymo tarpinės 2024 m. ataskaitos patvirtinimo“ir teikti svarstyti Tarybos posėdyje.

**3. SVARSTYTA. Dėl pritarimo Neringos savivaldybės narystei Europos dviratininkų federacijos tinkle „Miestai ir regionai dviratininkams“.**

Sprendimo projektą pristatė Justas Kazlauskas. Šio sprendimo projekto tikslas - patvirtinti Neringos savivaldybės narystę Europos dviratininkų federacijos (ECF) tinkle „Miestai ir regionai dviratininkams“ (angl. „Cities & Regions for Cyclists“). Europos dviratininkų federacija yra didžiausia ir geriausiai pasaulyje žinoma dviratininkų organizacija, siekianti skatinti dviračių sportą ir turizmą visoje Europoje. EuroVelo yra vienas iš pagrindinių federacijos prekių ženklų, o Neringos dviračių trasa yra Europos dviračių turizmo trasų tinklo „EuroVelo 10“ dalis.

Neringa būtų pirmoji savivaldybė Lietuvoje, kuri prisijungtų prie šio tinklo. Narystė suteiktų Neringos savivaldybei galimybę aktyviai prisidėti prie dviračių sporto ir turizmo populiarinimo, dalijantis patirtimi ir strategijomis su kitomis organizacijomis visoje Europoje, bei dalyvauti kasmetinėse Velo-city konferencijose. Narystės mokesčiui Neringos savivaldybė kasmet turėtų skirti 1100 Eur. Į šią suma taip pat įskaičiuotas vienas Velo-city konferencijos bilietas.

Komiteto narė Aušra Mikalauskienė atkreipė dėmesį, kad dviratininkų eismas Neringos gyvenvietėse tampa nebevaldomas ir kelia saugumo problemas.

Posėdžio pirmininkas pasiūlė balsuoti dėl sprendimo projekto.

Balsuota: už –8, prieš – 0, susilaikė – 0.

NUTARTA. Pritarti sprendimo projektui „Dėl pritarimo Neringos savivaldybės narystei Europos dviratininkų federacijos tinkle „Miestai ir regionai dviratininkams“ir teikti svarstyti Tarybos posėdyje.

*Komiteto nariai Laurynas Vainutis (dėl ryšių su KTIC „Agila“),* Justina Kupčinskaitė-Lukauskienė (*dėl ryšių su Neringos socialinių paslaugų centru) ir Ernestas Zinkevičius (dėl mokyklinio autobusiuko įsigijimo) nusišalino nuo dalyvavimo svarstant darbotvarkės klausimą Nr. 4. Nusišalinimui bendru Komiteto narių sutarimu pritarta. Komiteto nariai išėjo iš posėdžių salės.*

**4. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo.**

Sprendimo projektą pristatė Rima Tarvydaitė-Atkočaitienė. Teikiamo sprendimo projekto tikslas – patikslinti 2024 metų Neringos savivaldybės biudžetą.

**Biudžeto pajamos.** Savivaldybės biudžeto pajamų planas didinamas 404,3 tūkst. Eur, iš jų 22,4 tūkst. Eur nekilnojamojo turto mokesčio, 4,8 tūkst. Eur paveldimo turto mokesčio, 20,0 tūkst. Eur atskaitymų nuo pajamų pagal Lietuvos Respublikos miškų įstatymą, 0,2 tūkst. Eur ES struktūrinio fondo lėšos, 34,5 tūkst. Eur nuomos mokesčio už valstybinę žemę ir valstybinio vidaus vandenų fondo vandens telkinius, 5,1 tūkst. Eur valstybės rinkliavos, 72,3 tūkst Eur pajamų įmokų. 12,0 tūkst. Eur kitos neišvardytos pajamos, 224,0 tūkst. Eur gyvenamųjų namų realizavimo pajamos ir 9,0 tūkst. Eur finansinio turto pardavimo pajamos.

**Biudžeto asignavimai:**

Didinami asignavimai švietimo ir sporto veiklos programos (02) ) – 160,1 tūkst. Eur, veikloms: 72,3 tūkst. Eur „Neringos gimnazijos veiklos užtikrinimas“ pajamų įmokos“, 84,0 tūkst. Eur „Mokyklų aprūpinimo geltonaisiais autobusais programos įgyvendinimas“, 3,8 tūkst. Eur „Nidos lopšelio-darželio „Ąžuoliukas“ veiklos užtikrinimas“.

Didinami asignavimai socialinės paramos programos (04) – 224,2 tūkst. Eur veikloms: 224,0 tūkst. Eur „Savivaldybės būsto statyba“ – 224,0 tūkst. Eur, 0.2 tūkst. Eur „ Neringos socialinių paslaugų centro veiklos užtikrinimas“ES lėšos (projektas „Materialiojo nepritekliaus mažinimas Lietuvoje“Nr. MNM -2023-V-01-01“).

Didinami asignavimai miesto infrastruktūros priežiūros ir plėtros programos (05) – 20,0 tūkst. Eur veiklai „Šaligatvių ir gatvių dangų remontas“.

Perskirstomi asignavimai švietimo ir sporto veiklos programos (02) ) tarp veiklų: perkeliant lėšas iš veiklos „Pedagogų inovacijų skatinimas“ – 3,0 tūkst. Eur į veiklą „Renginių pedagogų kompetencijų tobulinimui, organizavimas“.

Perkeliami asignavimai iš socialinės paramos programos (04) veiklos „Socialinio būsto statyba“ (fin.š 1.13) – 376,7 tūkst. Eur į kultūros ir jaunimo veiklos programos (03) veiklą „KTIC „Agila“ rekonstrukcija ir įrengimas“ – 350,0 tūkst. Eur ir į miesto infrastruktūros priežiūros ir plėtros programos (05) veiklą „Pervalkos molo sutvarkymas“– 26,7 tūkst. Eur“.

Perkeliami asignavimai iš sveikatos priežiūros programos (08) veiklos projekto „Žmonių saugumo didinimas Baltijos jūroje per tarptautinį bendradarbiavimą Vakarų Lietuvoje ir Kuržemėje“ įgyvendinimas“(fin. š. 1.16) – 5,5 tūkst. Eur į miesto infrastruktūros priežiūros ir plėtros programos (05) veiklą„ Pervalkos molo sutvarkymas“ – 0,9 tūkst. Eur ir į turizmo, rekreacijos, smulkaus ir vidutinio verslo programos (07) veiklą „Turizmo sklaidos priemonių gamyba“– 4,6 tūkst. Eur

Perskirstomi asignavimai miesto infrastruktūros priežiūros ir plėtros programos (05) tarp veiklų: perkeliant lėšas iš veiklos projekto „Daugiabučių namų renovacija“ įgyvendinimas“ (fin.š 1.13) – 50,0 tūkst. Eur į veiklą „Pervalkos molo sutvarkymas“.

Rima Tarvydaitė-Atkočaitienė informavo, kad prašoma įtraukti Lietuvos Respublikos socialinės apsaugos ir darbo ministerijos kanclerio raštą dėl darbo užmokesčiui individualios priežiūros darbuotojams, teikiantiems socialinę priežiūrą šeimoms mažinimo.

Rašto įtraukimui į sprendimo projektą bendru sutarimu pritarta.

Posėdžio pirmininkas pasiūlė balsuoti dėl sprendimo projektui su papildymu.

Balsuota: už – 5, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo“ ir teikti svarstyti Tarybos posėdyje.

*Komiteto nariai Laurynas Vainutis, Justina Kupčinskaitė-Lukauskienė ir Ernestas Zinkevičius sugrįžo į posėdžių salę.*

**5. SVARSTYTA. Dėl turto perdavimo Neringos gimnazijai.**

Sprendimo projektą pristatė Aina Kisielienė. Parengto sprendimo projekto tikslas – perduoti Neringos gimnazijai patikėjimo teise valdyti, naudoti ir disponuoti juo Neringos savivaldybei nuosavybės teise priklausantį ir Neringos savivaldybės administracijoje apskaitomą ilgalaikį ir trumpalaikį turtą pagal pridedamą sąrašą.

Sprendimo projektas parengtas atsižvelgiant į gautą iš Neringos savivaldybės administracijos Švietimo skyriaus 2024-08-30 raštą Nr. VV-693 „Dėl įrangos perdavimo Neringos gimnazijai“, kuriame informuojama, kad Neringos savivaldybės administracija įgyvendino projektą „Atviros ekosistemos atsiskaitymas negrynaisiais pinigais bendrojo ugdymo įstaigų valgyklose kūrimas“ Nr. 04-002-P-0001 pagal Jungtinės veiklos sutartį 2023-05-03 Nr. V31-129 su Europos socialinio fondo agentūra. Sukurta atsiskaitymo negrynaisiais pinigais infrastruktūra Neringos gimnazijoje, įgyjant turtą, kurį siūloma perduoti šiuo tarybos sprendimu. Turtas nuosavybės teise priklauso Neringos savivaldybei ir apskaitomas Neringos savivaldybės administracijoje. Turto vertė – 6562,16 Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 1 (Laurynas Vainutis).

NUTARTA. Pritarti sprendimo projektui „Dėl turto perdavimo Neringos gimnazijai“ir teikti svarstyti Tarybos posėdyje.

**6. SVARSTYTA. Dėl Neringos PSPC rašto „2024-2026 m. strateginio veiklos plano“.**

Posėdžio pirmininkas Vaidas Venckus informavo komiteto narius, kad buvo gautas savivaldybės administracijos prašymas apsvarstyti VŠĮ Neringos pirminės sveiktos priežiūros pateiktą 2024-2026 metų strateginį veiklos planą. Komiteto narė Aušra Mikalauskienė atkreipė dėmesį, kad buvo rastas kitos įstaigos analogiškas dokumentas, o įstaigos tikslai neatitinka viešai oficialioje svetainėje skelbiamų tikslų.

Komitete prieina bendros nuomonės, kad pateiktame dokumente trūksta duomenų ir rodiklių apie palaikomojo gydymo ir slaugos skyrių, kuris yra viena iš opiausių įstaigos sričių.

Komitete pasiūlyta VŠĮ Neringos pirminės sveiktos priežiūros pateiktą 2024-2026 metų strateginį veiklos planą tikslinti.

Atkreiptas dėmesys, kad įstaigos vadovė ar kitas atstovas neatvyko į posėdį dalyvauti diskusijoje dėl minėto plano svarstymo.

NUTARTA. Informacija išklausyta.

**Dėl prašymo prisidėti prie knygos leidybos finansavimo.** Narūnas Lendraitis informavo, kad buvo gautas Daivos Lukauskienės (Molytės) prašymas prisidėti prie pasakaičių knygos „Varnos nuotykiai“ dalinio finansavimo įsigyjant išleistas knygas.

Komitete pasiūlyta leidybai prašomą lėšų poreikį 1,5 tūkst. Eur. įtraukti į savivaldybės biudžeto projektą. Pasiūlymui bendru komiteto narių sutarimu pritarta.

Posėdžio pirmininkas Vaidas Venckus

Posėdžio sekretorė Ignė Kriščiūnaitė