

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2024-12-12 Nr. T-38

Neringa

Posėdis vyko: 9.00 val. – 10.50 val.

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Justina Kupčinskaitė-Lukauskienė, Aušra Mikalauskienė, Ernestas Zinkevičius, Agnė Jenčauskienė, Ramunė Liukienė, Zigmantas Raudys, Ieva Venslauskienė,

Posėdyje nedalyvavo komiteto narys – Laurynas Vainutis.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Architektūros ir teritorijų planavimo skyriaus vedėjas Laimonas Bogušas, Neringos savivaldybės administracijos Biudžeto ir turto valdymo skyriaus vedėja Janina Kobozeva, UAB „Neringos energija“ l. e. p. direktorius Edvinas Dargis, Neringos savivaldybės administracijos Informacinių technologijų ir civilinės saugos skyriaus patarėjas (parengties pareigūnas) Raimondas Žičkus, Neringos savivaldybės administracijos Sveikatos reikalų koordinatorė (vyr. specialistė) Rosita Bazarauskaitė, Neringos savivaldybės administracijos Dokumentų valdymo skyriaus vedėja Kristina Jasaitienė, Biudžetinės įstaigos „Paslaugos Neringai“ direktorius Laimonas Žemaitis, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė.

**DARBOTVARKĖ:**

1. Dėl darbotvarkės patvirtinimo
2. Dėl Neringos savivaldybės teritorijos ir jos dalių bendrojo plano dalies korektūros patvirtinimo (Pranešėjas: Laimonas Bogušas TP-398)
3. Dėl daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo (Pranešėjas: Janina Kobozeva TP-404)
4. Dėl Uždarosios akcinės bendrovės „Neringos energija“ šilumos gamybos ir (ar) tiekimo pajamų bazinio lygio ir karšto vandens kainų dedamųjų nustatymo (Pranešėjas: Janina Kobozeva TP-410)
5. Dėl Neringos savivaldybės tarybos 2023 m. birželio 29 d. sprendimo Nr. T1-173 „Dėl Neringos savivaldybės tarybos Kontrolės komiteto sudarymo“ pakeitimo (Pranešėjas: Ignė Kriščiūnaitė TP-403)
6. Dėl Neringos savivaldybės tarybos 2017 m. rugpjūčio 24 d. sprendimo Nr. T1-151 „Dėl triukšmo prevencijos Neringos savivaldybės viešosiose vietose taisyklių patvirtinimo“ pakeitimo (Pranešėjas: Rosita Bazarauskaitė TP-407)
7. Dėl nekilnojamojo turto mokesčio 2024 metams lengvatos UAB „SVV būstas“ (Pranešėjas: Renata Kuprienė TP-413)
8. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją (Pranešėjas: Kristina Jasaitienė TP-408)
9. Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo (Pranešėjas: Kristina Jasaitienė TP-409)
10. ~~Dėl Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Naglių g. 14, Neringa – patalpų kavinės veiklai vykdyti nuomos (Pranešėjas: Aina Kisielienė TP-411)~~
11. Dėl Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Nidos-Smiltynės pl. 29, Neringa – patalpų kavinės veiklai vykdyti nuomos (Pranešėjas: Aina Kisielienė TP-412)

**Papildomi klausimai:**

1. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo (Pranešėjas: Janina Kobozeva TP-414)
2. Dėl civilinės pirotechnikos priemonių naudojimo tvarkos nustatymo (Pranešėjas: Raimondas Žičkus TP-415)
3. Dėl valstybės turto perėmimo Neringos savivaldybės nuosavybėn (takai šalia Preilos g.)

(Pranešėjas: Aina Kisielienė TP-416)

1. Dėl Neringos savivaldybės tarybos 2024 m. birželio 27 d. sprendimo Nr. T1-198 „Dėl mokamų palaikomojo gydymo ir slaugos paslaugų (lovadienių), finansuojamų iš Neringos savivaldybės biudžeto, skyrimo ir apmokėjimo viešojoje įstaigoje Neringos pirminės sveikatos priežiūros centre tvarkos aprašo patvirtinimo“ pakeitimo (Rosita Bazarauskaitė)

**1. SVARSTYTA. Dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų posėdžio darbotvarkę ir pasiūlė į darbotvarkę įtraukti 3 papildomus klausimus. Papildomų klausimų įtraukimui pritarta.

Posėdžio pirmininkas pasiūlė balsuoti dėl darbotvarkės su papildomais klausimais.

Balsuota: už – 8, prieš – 0, susilaikė – 0.

NUTARTA. Pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

**2. SVARSTYTA. Dėl Neringos savivaldybės teritorijos ir jos dalių bendrojo plano dalies korektūros patvirtinimo.**

Sprendimo projektą pristatė Laimonas Bogušas. Parengto projekto tikslas - Neringos savivaldybės teritorijos ir jos dalių bendrojo plano dalies korektūros (toliau – Bendrojo plano korektūra) rengimo tikslas - koreguoti Neringos savivaldybės teritorijos ir jos dalių bendrojo plano, patvirtinto Neringos savivaldybės tarybos 2012 m. rugsėjo 21 d. sprendimu Nr. T1-164, Juodkrantės urbanistinės struktūros ir reglamentų dalies, reglamentinės zonos – 24. Gyvenamoji rekreacinė zona prie Gintaro įlankos – sprendinius, nustatant reglamentus, neprieštaraujančius planavimo tikslams ir uždaviniams, nustatytiems galiojančiame bendrajame plane.

Patvirtinus Bendrojo plano korektūrą bus galima įgyvendinti plano sprendinius, Juodkrantės urbanistinės struktūros ir reglamentų dalies, 24 reglamentinės zonoje, keičiant žemės sklypų naudojimo būdus kitais galimais žemės sklypų naudojimo būdais - daugiabučių gyvenamųjų pastatų ir bendrabučių teritorijos (G2); rekreacinės teritorijos (R); visuomeninės paskirties teritorijos (V); komercinės paskirties teritorijos (K); susisiekimo ir inžinerinių komunikacijų aptarnavimo objektų teritorijos (I1); susisiekimo ir inžinerinių tinklų koridorių teritorijos (I2); atskirųjų želdynų teritorijos (E); miškų sklypai (M1). Sekančiame etape bus galima rengti statinių projektus, numatant jų paskirties keitimą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės teritorijos ir jos dalių bendrojo plano dalies korektūros patvirtinimo“ir teikti svarstyti Tarybos posėdyje.

**3. SVARSTYTA. Dėl daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo.**

Sprendimo projektą pristatė Janina Kobozeva, Edvinas Dargis. Teikiamo sprendimo projekto tikslas – nustatyti daugiabučių namų šildymo ir karšto vandens sistemų priežiūros (eksploatavimo) maksimalius tarifus. Teikiamame sprendimo projekte bus nustatyti daugiabučių namų ir karšto vandens sistemų priežiūros (eksploatavimo) maksimalūs tarifai: pagal šilumos punkto tipus; pagal šildymo sistemos tipus; pagal karšto vandens sistemos tipus.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo“ir teikti svarstyti Tarybos posėdyje.

**4. SVARSTYTA. Dėl Uždarosios akcinės bendrovės „Neringos energija“ šilumos gamybos ir (ar) tiekimo pajamų bazinio lygio ir karšto vandens kainų dedamųjų nustatymo.**

Sprendimo projektą pristatė Janina Kobozeva. Teikiamo sprendimo projekto tikslas – teikiamo sprendimo projekto tikslas – nustatyti 3 metų laikotarpiui Uždarajai akcinei bendrovei „Neringos energija“ šilumos gamybos ir (ar) tiekimo pajamų bazinį lygį ir karšto vandens kainų dedamąsias.

Teikiamame sprendimo projekte šilumos kainos dedamųjų perskaičiavimo projekcinė 2025 m. sausio mėn. šilumos kaina, palyginti su galiojančia kaina, mažėja nuo 12,31 ct/kWh iki 12,17 ct/kWh, t. y. 0,14 ct/kWh, arba 1,15 %.Pastovioji karšto vandens kainos dedamoji, palyginti su galiojančios kainos pastoviąja dedamąja lieka nepakitus 0,35 Eur/m3. Kintamoji karšto vandens kainos dedamoji, palyginti su galiojančios kainos dedamąja, mažėja 0,03 ct/kWh, arba 0,28 %. Karšto vandens kaina mažėja, nes mažėja šilumos kaina.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Uždarosios akcinės bendrovės „Neringos energija“ šilumos gamybos ir (ar) tiekimo pajamų bazinio lygio ir karšto vandens kainų dedamųjų nustatymo“ir teikti svarstyti Tarybos posėdyje.

*Nuo 12 klausimo nusišalino komiteto narys Ernestas Zinkevičius dėl darbinių ryšių su vežėjo įmone, komiteto narė Aušra Mikalauskienė su vežėjo įmone*. *Nusišalinimui bendru Komiteto narių sutarimu pritarta. Komiteto nariai išėjo iš posėdžių salės.*

**12. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Teikiamo sprendimo projekto tikslas – patikslinti 2024 metų Neringos savivaldybės biudžetą.

**Biudžeto pajamos.**

Savivaldybės biudžeto pajamų planas didinamas 197,8 tūkst. Eur, iš jų: 27,7 tūkst. Eur specialios tikslinės dotacijos, 27,8 tūkst. Eur – atskaitymai nuo pajamų pagal Lietuvos Respublikos miškų įstatymą, 40,0 tūkst. Eur – nuomos mokesčio už valstybinę žemę ir valstybinio vidaus vandenų fondo vandens telkinius, 80,0 tūkst. Eur – vietinės rinkliavos, 18,0 tūkst. Eur – pajamų įmokų planas ir 4,3 tūkst. Eur – pajamos iš baudų ir konfiskuoto turto ir kitų netesybų.

**Biudžeto asignavimai.**

Didinami asignavimai iš savivaldybės valdymo programos (01) – 18,5 tūkst. Eur, veikloms: 17,7 tūkst. Eur „Neringos savivaldybės administracijos valstybės tarnautojų ir darbuotojų darbo organizavimas“ (0,7 tūkst. Eur VB lėšos (Atsinaujinančių energijos išteklių subsidija) ir 17,0 tūkst. Eur pajamų įmokos), 0,8 tūkst. Eur „Savivaldybės finansinių įsipareigojimų vykdymas“.

Didinami asignavimai švietimo ir sporto veiklos programos (02) – 1,4 tūkst. Eur, veikloms: 0,4 tūkst. Eur „Neringos gimnazijos veiklos užtikrinimas“ VB lėšos (Atsinaujinančių energijos išteklių subsidija), 1,0 tūkst. Eur „Neringos meno mokyklos veiklos užtikrinimas“.

Didinami asignavimai kultūros ir jaunimo veiklos programos (03) – 102,6 tūkst. Eur, veikloms: „KTIC „Agila“ rekonstrukcija ir įrengimas“ – 76,0 tūkst. Eur, „Neringos muziejai veiklos užtikrinimas“ VB lėšos (Atsinaujinančių energijos išteklių subsidija) – 0,4 tūkst. Eur, „Liudviko Rėzos kultūros centro veiklos užtikrinimas“ VB lėšos (Atsinaujinančių energijos išteklių subsidija) – 26,2 tūkst. Eur.

Mažinami asignavimai kultūros ir jaunimo veiklos programos (03) – 17,0 tūkst. Eur, veiklai „Pastato Skruzdynės g. 6, Neringa (Dailininko E. Mollenhauerio namo) tvarkyba, įkuriant muziejinę ekspoziciją ir tarptautinę menininkų rezidenciją“.

Mažinami asignavimai socialinės paramos programos (04) – 30,0 tūkst. Eur veiklai „Visuomeninio transporto kompensacijų mokėjimas)“.

Didinami asignavimai miesto infrastruktūros priežiūros ir plėtros programos (05) – 169,5 tūkst. Eur veikloms: 72,9 tūkst. Eur „Biudžetinės įstaigos „Paslaugos Neringai“ veiklos užtikrinimas“, 68,8 tūkst. Eur „Esamų viešųjų erdvių ir objektų sutvarkymas, bei nepertraukiamos priežiūros užtikrinimas“, 27,8 tūkst. Eur „Šaligatvių ir gatvių dangų remontas“.

Mažinami asignavimai turizmo, rekreacijos, smulkaus ir vidutinio verslo programos (07) – 20,2 tūkst. Eur veikloms: 16,6 tūkst. Eur „Projektinės dokumentacijos bei strateginių dokumentų rengimas“, 0,6 tūkst. Eur „Projekto „Bendradarbiavimas per sieną nuo kranto iki kranto“ įgyvendinimas, 3,0 tūkst. Eur „Projekto „Gamta grįstas sveikatingumas – nauja Pietų Baltijos regiono darnaus vystymosi koncepcija“ įgyvendinimas“.

Mažinami asignavimai Sveikatos priežiūros programos (08) – 27,0 tūkst. Eur veikloms „Neringos PSPC Palaikomojo gydymo ir slaugos skyriaus užtikrinimas“ ir perskirstomi šios programos asignavimai tarp veiklų: perkeliant 67,2 tūkst. Eur iš veiklos „Neringos PSPC Palaikomojo gydymo ir slaugos skyriaus užtikrinimas“ į veiklą „Neringos PSPC veiklos rėmimas, darbo sąlygų gerinimas“.

Perskirstomi asignavimai kultūros ir jaunimo veiklos programos (03) tarp veiklų, perkeliant iš veiklų: 0,5 tūkst. Eur „ES sertifikuotų ir nacionalinio lygmens kultūros kelių, kultūrinių maršrutų sukūrimas, dalyvavimas juose“, 1,3 tūkst. Eur „A. Zavišos paramos ir labdaros fondo kasmetinio renginio organizavimas“ 0,2 tūkst. Eur „Euro art“ narystės mokėjimo užtikrinimas“, 0,2 tūkst. Eur „Kultūros ir meno sričių ir programų projektų finansavimas ir įgyvendinimas“, 1,5 tūkst. Eur „Lietuvos dainų šventės „Kad giria žaliuotų“ programos įgyvendinimas“ į veiklą „Atmintinų datų minėjimas“ 3,7 tūkst. Eur.

Perskirstomi asignavimai iš aplinkos apsaugos programos (06) tarp veiklų: 20,0 tūkst. Eur „Projekto „Komunalinių atliekų tvarkymo infrastruktūros plėtra“ įgyvendinimas“, 19,0 tūkst. Eur „Bešeimininkių atliekų tvarkymas“ į veiklą „Atliekų tvarkymas“ 39,0 tūkst. Eur.

Janina Kobozeva informavo Komiteto narius apie papildomai gautas valstybės biudžeto lėšas skiriamas savivaldybei, kurias prašoma įtraukti į sprendimo projektą. Papildymams bendru komiteto narių sutarimu pritarta.

Posėdžio pirmininkas pasiūlė balsuoti dėl sprendimo projekto su papildymais.

Balsuota: už – 6, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2023 m. birželio 29 d. sprendimo Nr. T1-173 „Dėl Neringos savivaldybės tarybos Kontrolės komiteto sudarymo“ pakeitimo“ su papildymais ir teikti svarstyti Tarybos posėdyje.

*Komiteto nariai Ernestas Zinkevičius ir Aušra Mikalauskienė sugrįžo į posėdžių salę.*

*Nuo 7 klausimo nusišalino komiteto narė Ieva Venslauskienė dėl ryšių su bendrove Nusišalinimui bendru Komiteto narių sutarimu pritarta. Komiteto nariai išėjo iš posėdžių salės.*

**7. SVARSTYTA. Dėl nekilnojamojo turto mokesčio 2024 metams lengvatos UAB „SVV būstas“.**

Sprendimo projektą pristatė Janina Kobozeva. Sprendimo projekto tikslas – suteikti nekilnojamojo turto mokesčio 2024 metams 40 % lengvatą UAB „SVV būstas“ (juridinio asmens kodas 300515170) – 2 615,80 Eur. Renata Kuprienė pažymėjo, kad pagal Registrų centro duomenis nekilnojamojo turto objektas suskirstytas į 21 patalpą ir priklauso vienam savininkui UAB „SVV būstas“.

Informuota, kad buvo gauti UAB „Neringos vanduo“ duomenis apie įmonės vandens suvartojimą. Komiteto nariai susipažino su gauta medžiaga. Komiteto nariams kilo abejonių dėl veiklos vykdymo ištisus metu, komiteto nariai sutiktų išklausyti pareiškėjo argumentus.

Balsuota: už – 0, prieš – 1 (Vaidas Venckus), susilaikė – 6.

NUTARTA. Nepritarti sprendimo projektui „Dėl nekilnojamojo turto mokesčio 2024 metams lengvatos UAB „SVV būstas“ ir teikti Tarybai alternatyvų sprendimo projektą.

*Komiteto narė Ieva Venslauskienė sugrįžo į posėdžių salę.*

**5. SVARSTYTA. Dėl Neringos savivaldybės tarybos 2023 m. birželio 29 d. sprendimo Nr. T1-173 „Dėl Neringos savivaldybės tarybos Kontrolės komiteto sudarymo“ pakeitimo.**

Sprendimo projektą pristatė Ignė Kriščiūnaitė. Parengto sprendimo projekto tikslas – pakeisti Neringos savivaldybės tarybos sprendimą, kuriuo buvo sudarytas Neringos savivaldybės tarybos Kontrolės komitetas.

Lietuvos Respublikos vietos savivaldos įstatymo 3 straipsnio 4 dalis apibrėžia, kad *Mišri savivaldybės tarybos narių grupė – ne mažiau kaip 2 savivaldybės tarybos nariai, nesusivieniję į savivaldybės tarybos narių frakciją ar savivaldybės tarybos narių grupę.* Lietuvos Respublikos vietos savivaldos įstatymo aukščiau minėta nauja sąvoka įtakoja tai, kad iš Neringos savivaldybės tarybos Kontrolės komiteto sudėties siūloma išbraukti *frakcijai, grupei ar mišriai grupei* nepriklausantį 1 Tarybos narį. Atsižvelgiant į tai, sumažėja Kontrolės komiteto narių skaičius (vietoj 4 komiteto narių lieka 3 nariai).

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2023 m. birželio 29 d. sprendimo Nr. T1-173 „Dėl Neringos savivaldybės tarybos Kontrolės komiteto sudarymo“ pakeitimo“ ir teikti svarstyti Tarybos posėdyje.

**13. SVARSTYTA. Dėl** **civilinės pirotechnikos priemonių naudojimo tvarkos nustatymo.**

Sprendimo projektą pristatė Raimondas Žičkus. Teikiamo sprendimo projekto tikslas – pakeisti Neringos savivaldybės tarybos 2022 m. gruodžio 22 d. sprendimą Nr. T1-232 „Dėl draudimo naudoti pirotechnikos priemones“. Siūloma:

1. Patvirtinti Civilinių pirotechnikos priemonių naudojimo tvarkos aprašą (pridedama).
2. Drausti naudoti civilines pirotechnikos priemones visoje Neringos savivaldybės teritorijoje ištisus metus, išskyrus išimtis, nurodytas šio sprendimo 3 ir 4 punktais.
3. Netaikyti 2 punktu nustatyto draudimo renginių organizatoriui (-iams), kuris (-ie) Neringos savivaldybės teritorijoje organizuoja šį (šiuos) renginį (-ius):
   * 1. vasaros sezono atidarymą;
     2. aviacijos šventę „Aero Nida”;
     3. Neringos miesto gimtadienį;
     4. Naujųjų metų šventę.
4. Netaikyti 2 punktu nustatyto draudimo einamųjų metų gruodžio 31-ąją ir sausio 1-ąją, kai civilinės pirotechnikos priemonės (išskyrus civilinės pirotechnikos priemones, kurias gali naudoti tik pirotechnikai) naudojamos šiose Neringos savivaldybės vietose:
   1. Skvere prie Kernagio skulptūros (LKS 310014, 6134185) ir ant žolyno prie uosto (LKS 310039, 6133783) (Nida);
   2. Prie molo šalia bendruomenės namų (LKS 314170, 6141431) (Preila);
   3. Prie molo šalia uostelio (LKS 316289, 6145942) (Pervalka);
   4. Ant krantinės priešais L. Rėzos g. 8b (LKS 318412, 6160097 ir ant žolyno priešais „Raganų kalną“ pamaryje (LKS 318412, 6160097) (Juodkrantė).

Komiteto nariai diskutavo ir pasisakė dėl principinio leidimo naudoti sprendimo ar civilinės pirotechnikos priemonės Neringos savivaldybėje, aptarė leidimo derinimo ir išdavimo tvarką.

Komiteto narė Agnė Jenčauskienė pasisakė už tai, kad civilines pirotechnikos priemones per Naujųjų metų šventę naudotų tik profesionalai.

Posėdžio pirmininkas pasiūlė balsuoti dėl sprendimo projekto.

Balsuota: už – 3 (Aušra Mikalauskienė, Justina Kupčinskaitė-Lukauskienė, Zigmantas Raudys),

prieš – 1 (Ramunė Liukienė), susilaikė – 4 (Vaidas Venckus, Ieva Venslauskienė, Ernestas Zinkevičius, Agnė Jenčauskienė).

NUTARTA. Nepritarti sprendimo projektui „Dėl civilinės pirotechnikos priemonių naudojimo tvarkos nustatymo“.

**6. SVARSTYTA. Dėl Neringos savivaldybės tarybos 2017 m. rugpjūčio 24 d. sprendimo Nr. T1-151 „Dėl triukšmo prevencijos Neringos savivaldybės viešosiose vietose taisyklių patvirtinimo“ pakeitimo.**

Sprendimo projektą pristatė Rosita Bazarauskaitė Sprendimo projekto tikslas – pakeisti Neringos savivaldybės tarybos 2017 m. rugpjūčio 24 d. sprendimo Nr. T1-151 „Dėl triukšmo prevencijos Neringos savivaldybės viešosiose vietose taisyklių patvirtinimo” 15 punktą – leisti naudoti pirotechnikos priemones Neringos savivaldybėje vadovaujantis Neringos savivaldybės civilinės pirotechnikos naudojimo taisyklėmis.

Derinimo eigoje pasikeitus sprendimo projekto formuluotei - leisti naudoti pirotechnikos priemones Neringos savivaldybėje vadovaujantis civilinės pirotechnikos priemonių naudojimo tvarka.

Posėdžio pirmininkas pasiūlė atsižvelgti į aukščiau priimtą sprendimą nepritarti sprendimo projektui „Dėl civilinės pirotechnikos priemonių naudojimo tvarkos nustatymo“ ir sprendimo projektą atidėti iki tarybos posėdžio.

NUTARTA. Bendru komiteto narių sutarimu sprendimo projektą „Dėl Neringos savivaldybės tarybos 2017 m. rugpjūčio 24 d. sprendimo Nr. T1-151 „Dėl triukšmo prevencijos Neringos savivaldybės viešosiose vietose taisyklių patvirtinimo" pakeitimo“atidėti iki Tarybos posėdžio.

**8. SVARSTYTA. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją.**

Sprendimo projektą pristatė Kristina Jasaitienė. Sprendimo projekto tikslas – atsižvelgus į akcinės bendrovės Lietuvos paštas prašymą, atleisti nuo vietinės rinkliavos už įvažiavimą į Neringą 2 (dvi) bendrovės valdomas transporto priemones iki 2025 m. gruodžio 31 d (imtinai). Įvertinus akcinės bendrovės Lietuvos paštas valdomų transporto priemonių pravažiavimą pro Alksnynės kontrolės postą laikotarpiu nuo 2024 m. sausio 1 d. iki gruodžio 2 d., nustatyta, kad lengvatą sudarė 4 745,00 EUR (abi transporto priemonės per šį laikotarpį vyko 269 kartus). Tikėtina, kad, išliekant panašiam vykimo intensyvumui, tačiau atleidus nuo vietinės rinkliavos 2025 metams, lengvata per šį laikotarpį siektų apie 5 000,00 EUR.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją“ir teikti svarstyti Tarybos posėdyje.

**9. SVARSTYTA. Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo.**

Sprendimo projektą pristatė Kristina Jasaitienė. Sprendimo projekto tikslas – pakeisti vietinės rinkliavos dydžius, kurie beveik dešimtmetį nebuvo peržiūrėti (koreguoti) ir lengvųjų automobilių vietinės rinkliavos dydžiui priskirti mažuosius automobilius – lengvuosius keleivinius kvadramobilius, kurie pagal galiojančius teisės aktus yra prilyginami L kategorijai. Taip pat siekiama užkirsti kelią ateityje kilti ginčams dėl galingųjų keturračių įvežimo ar įvažiavimo.

Savivaldybės administracija siūlo pereiti prie dviejų vietinės rinkliavos dydžių laikotarpių – nuo birželio 15 d. iki rugpjūčio 20 d. (intensyvusis vasaros sezono laikotarpis) ir nuo rugpjūčio 21 d. iki birželio 14 d., nekeičiant diferencijavimo pagal transporto tipus ir nustatant tokius dydžius: motociklams 10,00 eurų ištisus metus, lengviesiems automobiliams 50,00 eurų intensyviuoju vasaros sezono laikotarpiu ir 10,00 eurų kitu laikotarpiu, mažiesiems autobusams ir krovininiams automobiliams 50,00 eurų intensyviuoju vasaros sezono laikotarpiu ir 30,00 eurų kitu laikotarpiu, automobiliams-gyvenamiesiems namams 50,00 eurų intensyviuoju vasaros sezono laikotarpiu ir 20,00 eurų kitu laikotarpiu, didiesiems autobusams 100,00 eurų intensyviuoju vasaros sezono laikotarpiu ir 70,00 eurų kitu laikotarpiu, dideliems krovininiams automobiliams ir traktoriams 100,00 eurų intensyviuoju vasaros sezono laikotarpiu ir 50,00 eurų kitu laikotarpiu. Tokiu atveju vietinės rinkliavos dydis mažėtų 66 proc. (vietinės rinkliavos lengviesiems automobiliams pokytis nuo 30,00 eurų iki 10,00 eurų nuo birželio 1 d. iki 14 d. ir nuo rugpjūčio 21 d. iki rugsėjo 15 d.) ir didėtų 150 proc. (vietinės rinkliavos mažiesiems autobusams ir krovininiams automobiliams pokytis nuo 20,00 eurų iki 50,00 eurų nuo birželio 1 d. iki 14 d. ir nuo rugpjūčio 21 d. iki rugsėjo 15 d. ir vietinės rinkliavos metams pokytis nuo 200,00 eurų iki 500,00 eurų), kai vidutinis mėnesinis darbo užmokestis didėjo 185 proc. Atkreiptinas dėmesys į tai, kad pusantro mėnesio lengviesiems automobiliams galiotų mažesni vietinės rinkliavos dydžiai nei iki šiol, t. y. įvažiavimas šiai transporto priemonių grupei atpigtų pirmosiomis birželio ir rugsėjo savaitėmis, paskatinant poilsį Neringoje rinktis šiais laikotarpiais.

Komitete pateikti pasiūlymai dėl projekto pakeitimo:

* rengėja K. Jasaitienė paprašė į 6 punktą įtraukti kvadramobiliams ir nustatyti kvadramobiliams metinį vietinės rinkliavos dydį 500 Eur.
* pasiūlyta nustatyti vietinės rinkliavos dydį 50 Eur laikotarpiu nuo birželio 20 d. iki rugpjūčio 20 d.; (parengtame projekte nuo birželio 15 d.)
* komiteto narė A. Jenčauskienė pasiūlė nustatyti vietinės rinkliavos dydį 25 Eur laikotarpiu nuo birželio 20 d. iki rugpjūčio 20 d. gryniesiems elektromobiliais;

Pasiūlymams buvo priarta bendru komiteto narių sutarimu, dėl vietinės rinkliavos dydžio 25 Eur laikotarpiu nuo birželio 20 d. iki rugpjūčio 20 d. gryniesiems elektromobiliais nustatymo balsuota:

Balsuota: už – 8, prieš – 0, susilaikė – 0.

Pasiūlymui pritarta.

Posėdžio pirmininkas pasiūlė balsuoti dėl sprendimo projekto su 3 aukščiau minėtais pasiūlymais.

Balsuota: už – 6, prieš – 0, susilaikė – 2 (Agnė Jenčauskienė, Ieva Venslauskienė).

NUTARTA. Pritarti sprendimo projektui„Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo“su pakeitimais ir teikti svarstyti Tarybos posėdyje.

Biudžetinės įstaigos „Paslaugos Neringai“ direktorius Laimonas Žemaitis informavo, kad atsiimamas klausimas dėl Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Naglių g. 14, Neringa – patalpų kavinės veiklai vykdyti nuomos (Nr. 10), nes patalpos bus naudojamos įstaigos veiklai vykdyti.

**11. SVARSTYTA. Dėl Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Nidos-Smiltynės pl. 29, Neringa – patalpų kavinės veiklai vykdyti nuomos.**

Sprendimo projektą pristatė Aina Kisielienė. Sprendimo projekto tikslas – Sprendimo projekto tikslas – patvirtinti Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Nidos–Smiltynės pl. 29, Neringa, patalpų kavinės veiklai vykdyti elektroninio viešo nuomos konkurso sąlygas bei pavesti Biudžetinės įstaigos „Paslaugos Neringai“ direktoriui teisės aktų nustatyta tvarka organizuoti ir vykdyti viešą nuomos konkursą elektroniniu būdu ir pasirašyti nuomos sutartį.

Numatoma viešojo nuomos konkurso būdu išnuomoti kavinės veiklai vykdyti 27,54 kv. m. bendro naudingo ploto negyvenamųjų patalpų, esančių pastate, adresu Nidos–Smiltynės pl. 29, Neringa, unikalus numeris 2398-3001-1014, su 50,00 kv. m. kiemo aikštelės, unikalus numeris 2398-3001-1025. Patalpų nuomos terminas – 5 (penkeri) metai nuo nuomos sutarties sudarymo dienos ir gali būti pratęstas papildomam terminui, neviršijant bendro 10 metų nuomos termino. Pradinis nuompinigių dydis, apskaičiuotas pagal Nuompinigių už Neringos savivaldybės ilgalaikio ir trumpalaikio materialiojo turto nuomą skaičiavimo taisyklių 5–7 punktus, yra 351,96 Eur/mėn. už 27,54 kv. m. Vadovaujantis šių taisyklių 12 punktu ir atsižvelgiant į turto paklausą bei ankstesnę turto nuomos kainą, siūloma nustatyti pradinį metinį nuomos mokesčio dydį, – 6 000,00 Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Nidos-Smiltynės pl. 29, Neringa – patalpų kavinės veiklai vykdyti nuomos“ir teikti svarstyti Tarybos posėdyje.

**14. SVARSTYTA. Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises į jį: pėsčiųjų taką, Neringos sav. Neringos m. (takas yra šalia Preilos gatvės), unikalus numeris 4400-5027-6849, žymėjimas plane 2k, ilgis 0,192 km, įsigijimo vertė 4 480,00 Eur, inventorinis Nr. IT-003304; pėsčiųjų taką, Neringos sav. Neringos m. (takas yra šalia Preilos gatvės), unikalus numeris 4400-5168-9668, žymėjimas plane 3k, ilgis 0,215 km, įsigijimo vertė 4 930,00 Eur, inventorinis Nr. IT-003305.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

**15. SVARSTYTA. Dėl Neringos savivaldybės tarybos 2024 m. birželio 27 d. sprendimo Nr. T1-198 „Dėl mokamų palaikomojo gydymo ir slaugos paslaugų (lovadienių), finansuojamų iš Neringos savivaldybės biudžeto, skyrimo ir apmokėjimo viešojoje įstaigoje Neringos pirminės sveikatos priežiūros centre tvarkos aprašo patvirtinimo“ pakeitimo.**

Sprendimo projekto tikslas – pakeisti Neringos savivaldybės tarybos 2024 m. birželio 27 D. sprendimo Nr. T1-198 „Dėl mokamų palaikomojo gydymo ir slaugos paslaugų (lovadienių), finansuojamų iš Neringos savivaldybės biudžeto, skyrimo ir apmokėjimo viešojoje įstaigoje Neringos pirminės sveikatos priežiūros centre tvarkos aprašo patvirtinimo“ 1 punktą, kuriuo nustatoma bendrosios slaugos lovadienio kaina. Lietuvos Respublikos sveikatos apsaugos ministro 2024 m. lapkričio 28 d. įsakymu Nr. V-1186 pasikeitė palaikomojo gydymo ir slaugos bendrosios slaugos (3963) kaina – 85,74 Eur.

Šiuo metu nustatyta Viešosios įstaigos Neringos pirminės sveikatos priežiūros centro (toliau – Neringos PSPC) teikiamos mokamos palaikomojo gydymo ir slaugos paslaugos vieno lovadienio kaina – 79,76 Eur.

Komiteto narė Ieva Venslauskienė pasiūlė kainos padidėjimo už 2024 m. lapkričio-gruodžio mėn. suteiktas mokamos palaikomojo gydymo ir slaugos paslaugas asmenims kompensuoti savivaldybės biudžeto lėšomis. Komitete taip pat pasiūlyta ieškoto kitų sprendimo būdų, siekiant nepadidinti finansinės naštos asmenims atgaline tvarka.

Posėdžio pirmininkas pasiūlė bendru komiteto narių sprendimu klausimą atidėti.

NUTARTA. Bendru komiteto narių sutarimu sprendimo projektą „Dėl Neringos savivaldybės tarybos 2024 m. birželio 27 d. sprendimo Nr. T1-198 „Dėl mokamų palaikomojo gydymo ir slaugos paslaugų (lovadienių), finansuojamų iš Neringos savivaldybės biudžeto, skyrimo ir apmokėjimo viešojoje įstaigoje Neringos pirminės sveikatos priežiūros centre tvarkos aprašo patvirtinimo“ pakeitimo**“** atidėti iki Tarybos posėdžio.

Komiteto pirmininkas Vaidas Venckus informavo, kad 2025 m. sausio mėn. planuojamas Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto išvykstamasis posėdis į Viešosios įstaigos Neringos pirminės sveikatos priežiūros centrą, siekiant įvertinti įstaigos veiklas ir jų finansines rizikas ir perspektyvas.

Posėdžio pirmininkas Vaidas Venckus

Posėdžio sekretorė Ignė Kriščiūnaitė